Καλώς ήρθατε στο δωμάτιο 237 (Video) | Documento\nΔιαβάζετε: ΚΑΛΩΣ ΗΡΘΑΤΕ ΣΤΟ ΔΩΜΑΤΙΟ 237 (VIDEO)\n16.01.2017 | 14:12\nΟ απόλυτος τρόμος του extended cut της «Λάμψης» του Κιούμπρικ μας περιμένει σήμερα Δευτέρα 16 Ιανουαρίου, στις 20.00, στη Στέγη του Ιδρύματος Ωνάση\n22 Δεκεμβρίου 1980. Η «Λάμψη» του Στάνλεϊ Κιούμπρικ, η πιο τρομακτική ταινία που έγινε ποτέ, βγαίνει στους ελληνικούς κινηματογράφους και προκαλεί πάταγο. Τριάντα έξι χρόνια μετά, ο Τζακ Νίκολσον, η Σέλεϊ Ντιβάλ και το Overlook Hotel θα είναι και πάλι εδώ. Η Στέγη του Ιδρύματος Ωνάση, παρέα με το κινηματογραφικό site Flix προβάλλουν τη Δευτέρα 16 Ιανουαρίου μια νέα ψηφιακά επεξεργασμένη κόπια 4Κ, με 24 επιπλέον λεπτά κομμένων σκηνών, η οποία κυκλοφόρησε για πρώτη φορά φέτος στην Αγγλία.\nΠέρα από τα 144 λεπτά απόλυτου τρόμου, υπάρχουν και άλλες εκπλήξεις. Μετά την προβολή, λίγα μέτρα πιο πέρα, στο ξενοδοχείο Athens Avenue Hotel, το πάρτι συνεχίζεται με μουσική, αλλά και προβολές: πέντε νέοι ανερχόμενοι Ελληνες σκηνοθέτες, ο Νίκος Πάστρας (που είναι και επιμελητής του event), η Ρηνιώ Δραγασάκη, η Ζακλίν Λέντζου, ο Βασίλης Κεκάτος και ο Κωνσταντίνος Αντωνόπουλος παρουσιάζουν πέντε ταινίες μικρού μήκους, τις οποίες μόλις ολοκλήρωσαν, εμπνευσμένοι από τη «Λάμψη». Τους συναντήσαμε και μιλήσαμε για τη γνωριμία τους με τον κόσμο του Κιούμπρικ και για το τι έχουν ετοιμάσει για μας.\nΑπό αριστερά, Ζακλίν Λέντζου, Βασίλης Κεκάτος, Νίκος Πάστρας, Ρηνιώ Δραγασάκη, Κωνσταντίνος Αντωνόπουλος\nΝίκος Πάστρας (επιμελητής & συμμετέχων στο πρότζεκτ)\nΗ «Λάμψη» είναι η 11η ταινία του Στάνλεϊ Κιούμπρικ και είναι βασισμένη στο ομότιτλο βιβλίο του Στίβεν Κινγκ. Είναι ίσως η ταινία που αποτύπωσε το «στρίψιμο της βίδας» με τον καλύτερο τρόπο στο mainstream σινεμά. Μια άλλη, το «Eraserhead» του Ντέιβιντ Λιντς, όχι τυχαία, χρησιμοποιήθηκε από τον Κιούμπρικ ως εργαλείο για να βρουν τον τόνο της «Λάμψης» οι ηθοποιοί και το συνεργείο, προβάλλοντάς την κατά τη διάρκεια της προετοιμασίας. Ο Κιούμπρικ στην ταινία καταφέρνει, με την ιδιοφυή χρήση της κάμερας, των χώρων και της συμφωνικής κυρίως μουσικής, να φτάσει τον θεατή στα όριά του και να τον τραυματίσει ανεπανόρθωτα, δικαιώνοντας την παραπάνω δήλωση του Στίβεν Κινγκ, όταν την είδε για πρώτη φορά.\nΕίπαμε να παίξουμε τη «Λάμψη» στο Flix it στη Στέγη. Την αμερικανική βερσιόν με τα 24 λεπτά παραπάνω. Μετά είπαμε, δεν φωνάζουμε και μερικούς από τους καλύτερους νέους σκηνοθέτες να φτιάξουν από μια μικρή ταινία εμπνευσμένοι από τη «Λάμψη» για να δούμε τι θα προκύψει; Και τέλος, δεν κάνουμε και ένα πάρτι σε ballroom ξενοδοχείου για να τιμήσουμε το Overlook Hotel της ταινίας; Κάπως έτσι καταλήξαμε να στήνουμε ένα event-ερωτικό γράμμα σε μία από τις καλύτερες ταινίες τρόμου όλων των εποχών, στον Στάνλεϊ Κιούμπρικ, στα (στοιχειωμένα) ξενοδοχεία και στα φαντάσματά μας.\nΕγώ, πέραν του ρόλου του επιμελητή αυτής της ειδικής παραγωγής, δούλεψα με εικόνες και ήχους από την ίδια τη «Λάμψη», για να φτιάξω μια μικρή άσκηση πάνω στον φόβο, όπως αυτός αποτυπώνεται στο πρόσωπο της Σέλεϊ Ντιβάλ, με πλάνα αντίδρασής της στη φρίκη που αντικρίζει καθ’ όλη τη διάρκεια της ταινίας. Πήρα δηλαδή πλάνα από την ταινία και βάζοντάς τα να παίξουν σ’ εξαιρετικά αργή κίνηση, είδα σχεδόν ένα ολόκληρο τοπίο από συσπάσεις του προσώπου, του στόματος, των ματιών αυτής της σπουδαίας ηθοποιού και ένιωσα πως η παρατήρηση της αντανάκλασης αυτής έχει μια δύναμη αυθύπαρκτη.\nΟ Κιούμπρικ είναι ο σκηνοθέτης που ξύπνησε μέσα μου την επιθυμία να κάνω ταινίες. Ήμουν γύρω στα δώδεκα όταν είδα το «Κουρδιστό πορτοκάλι»· υπήρχε σε βιντεοκασέτα στο σπίτι μου γιατί ο πατέρας μου αγαπούσε την επιστημονική φαντασία. Ένιωσα για πρώτη φορά την ύπαρξη ενός συγκεκριμένου νου πίσω από το σύνολο των εικόνων που έβγαιναν από την ξεθωριασμένη τηλεόραση που είχαμε. Κάποιος ενορχήστρωνε κομμάτι κομμάτι έναν δικό του κόσμο. Ήθελα να κάνω το ίδιο. Άρχισα να περνάω χρόνο στα βίντεο κλαμπ. Είδα τη «Λάμψη» μόνος ένα μεσημέρι λίγο καιρό μετά. Η εικόνα της μουχλιασμένης γριάς στην μπανιέρα με στοίχειωνε για μέρες.\nΌμως, περισσότερο από τα τινάγματα τρόμου, θυμάμαι τον υποβλητικό, επίμονο φόβο που εισήγαγε η ταινία με τη μουσική των τίτλων αρχής και ενέτεινε αργά και επίπονα μέχρι το τελευταίο πλάνο του παγωμένα αλλήθωρου Τζακ Νίκολσον. Και αν τα δίδυμα κοριτσάκια, το αίμα που κυλάει από το ασανσέρ ή ο ήχος του ποδηλάτου στον γυμνό διάδρομο είναι οι γνώριμες εικόνες και οι γνώριμοι ήχοι που ακόμη με συγκλονίζουν, βλέποντας πάλι την ταινία νιώθω να γοητεύομαι περισσότερο από τις σκηνές του πρωταγωνιστικού ζευγαριού. Αποδίδουν με τραγικότητα και πικρό χιούμορ την παραφροσύνη ενός αντρόγυνου, έτοιμου να κατασπαραχτεί επειδή δεν μπορεί πια να συνυπάρξει.\nΔανειζόμενος από αυτήν τη σχέση, το στοιχειωμένο ξενοδοχείο της «Λάμψης» –αλλά, επίσης από τη λογοτεχνία του Ρέιμοντ Κάρβερ, τα κόμικ του Ντάνιελ Κλόους και την πολύτιμη βοήθεια φίλων– επιχείρησα να φτιάξω μια μικρή ταινία για φαντάσματα που είναι σχεδόν άνθρωποι και ανθρώπους που είναι σχεδόν φαντάσματα.\nΠρώτη φορά ήρθα σε επαφή με το έργο του Κιούμπρικ στα δεκατέσσερά μου όταν είδα τυχαία στην τηλεόραση το «2001: Η οδύσσεια του διαστήματος». Ακούγοντας τα τελευταία οκτώ λεπτά της ταινίας την ανάσα του Ντέιβιντ μέσα στα αυτιά μου, μέσα στο μυαλό μου και τριπάροντας μαζί του, ήξερα –χωρίς να ξέρω γιατί– ότι αυτό που έβλεπα ήταν ένα αριστούργημα. Έτσι και στη «Λάμψη», ενώ υπάρχουν πολλές τρομακτικές σκηνές να μνημονεύσει κανείς, εμένα αυτή που με στοίχειωσε είναι μία: η σκηνή που η Γουέντι ανακαλύπτει ότι ο άντρας της –όσο καιρό βρίσκονται στο Overlook Hotel– το βιβλίο που υποτίθεται ότι γράφει δεν είναι άλλο από τη φράση «all work and no play makes Jack a dull boy» (σε ελεύθερη μετάφραση, η πολλή δουλειά τρώει τον αφέντη) γραμμένη με ποικίλους τρόπους και στοιχίσεις.\nΚάθε φορά που η Γουέντι γυρίζει και μια νέα σελίδα από το «βιβλίο» του Τζακ Τόρανς ο τρόμος μεγαλώνει και αυτή η μικρή, αθώα φρασούλα «all work and no play makes Jack a dull boy» καταλήγει να είναι χειρότερη από οποιονδήποτε μανιακό δολοφόνο που πλησιάζει με ένα πριόνι, τσεκούρι κ.ο.κ. Αυτό για μένα είναι ο απόλυτος τρόμος. Όταν μου ζήτησαν να κάνω ένα μικρό βίντεο με αφορμή την προβολή της «Λάμψης» στη Στέγη, αποφάσισα να επικεντρωθώ στην αντοχή της ταινίας στον χρόνο, αλλά και στην ξεχωριστή σκηνή που ανέφερα παραπάνω. Το αποτέλεσμα είναι ένας προσωπικός φόρος τιμής στον αγαπημένο μου σκηνοθέτη!\nΒλέποντας πριν από λίγες ημέρες για δεύτερη φορά στη ζωή μου τη «Λάμψη», δώδεκα χρόνια αργότερα από την πρώτη, αισθάνθηκα να μου ασκεί την ίδια ακριβώς γοητεία, φανερώνοντάς μου όμως διαφορετικές πτυχές της αυτήν τη φορά. Το λευκό του χιονιού που στα εφηβικά μου μάτια έκοβε σαν λεπίδι δεν ήταν το ίδιο κοφτερό, ούτε και οι δαιδαλώδεις διάδρομοι το ίδιο αινιγματικοί. Ισως γιατί πλέον απουσίαζε η αίσθηση του ανοίκειου που μου προξενούσε τον φόβο παλιότερα. Θυμόμουν καλά τι θα έφερνε μαζί της η χιονοθύελλα, όπως και τι κρυβόταν στη στροφή κάθε διαδρόμου. Αυτό όμως που δεν θυμόμουν το ίδιο καθαρά ήταν εκείνο το παράξενο παιχνίδι της αιώνιας επιστροφής του Τζακ Τόρανς στο ξενοδοχείο Η θέα.\nΗ ταινία που έφτιαξα λέγεται «Bourbon on the rocks» και είναι στην ουσία το θεώρημα της αιώνιας επιστροφής του Φρίντριχ Νίτσε, αλλά ύστερα από ένα δυο ποτήρια μπέρμπον. Η ιδέα, δηλαδή, διέπεται από αυτήν τη φιλοσοφική θεώρηση, αλλά όπως θα τη διάβαζε κανείς κοιτάζοντας μέσα από το παραμορφωτικό γυαλί ενός σκαλιστού ποτηριού ουίσκι ή αφότου είχε καταναλώσει το περιεχόμενό του. Σύμφωνα με τη «Χαρούμενη επιστήμη» του Νίτσε, ο άνθρωπος επιστρέφει αδιάκοπα και ξαναζεί τη ζωή του αιωνίως πανομοιότυπα. Στην περίπτωση της ταινίας μου, ο κύριος Τόρανς επιστρέφει πράγματι ξανά και ξανά στην ίδια ζωή, το τέλος της όμως κάθε φορά είναι διαφορετικό. Κάποτε καταφέρνει να εξοντώσει την οικογένειά του, κάποτε όχι. Πάντοτε όμως προσπαθεί με τον ίδιο υπερβάλλοντα ζήλο.\nΟ Κιούμπρικ είναι αδιαμφισβήτητα φαινόμενο. Έτσι και η «Λάμψη», σαν ένα από τα παιδιά του, είναι ένα ακόμη φαινόμενο. Από πολλές απόψεις. Πού να πρωτοσταθείς; Στην άψογη, γλαφυρή αποτύπωση του τρόμου στα μάτια της Ντιβάλ; Στο τέλειο χτίσιμο της παράνοιας του Τζακ; Στη μάχη για κυριολεκτική επιβίωση που δίνει το αγοράκι;\nΓια να κατασκευάσω κάτι, με αφορμή αυτό το αριστούργημα, φοβούμενη να το αγγίξω συνειδητοποιώντας τη βαρύτητά του, αποφάσισα να δουλέψω διαισθητικά. Συνειρμικά, ξαναβλέποντάς το, μου έμειναν δύο στοιχεία: το χιόνι και το αίμα. Παράλληλα, η ιστορία του παιδιού που τρέχει για να σωθεί μόνο του στο κρύο, μου έφερε στο μυαλό μια άλλη αγαπημένη ταινία –μη γελάσετε–, το «Μπάμπι, το ελαφάκι». Έτσι, η ταινία μου θα είναι μια προσέγγιση αρκετά πιο αφαιρετική, ωστόσο, ελπίζω με συναισθηματική εγγύτητα. Τρόμος.


Το YouTube για το Android έχει εγκατασταθεί πάνω από 5 δισ. φορές | Techingreek.com\nΤο YouTube για το Android έχει εγκατασταθεί πάνω από 5 δισ. φορές\nΡίχνοντας μια πολύ γρήγορη ματιά στην λίστα της εφαρμογής του YouTube στο Google Play Store, πληροφορούμαστε πως μέχρι στιγμής η εφαρμογή streaming video έχει εγκατασταθεί πάνω από 5 δις. φορές σε Android συσκευές. Φυσικά σε αυτό βοηθά το αντίστοιχο προ-εγκατεστημένο app σε κάθε Android smartphones. Πέρυσι, οι υπηρεσίες Google Play ήταν οι πρώτες που έφτασαν τα 5 δισεκατομμύρια εγκαταστάσεις, γεγονός που οφείλεται επίσης στη δημοτικότητα του Android OS.\nΤο αρχικό iPhone της Apple ήταν το πρώτο smartphone που ήταν εξοπλισμένο με το πρόγραμμα YouTube και παρουσιάστηκε σε μία από τις διαφημίσεις του ως πρωτοποριακή συσκευή. Η Apple ήθελε το πρώτο iPhone να συμπεριλάβει το YouTube και έλαβε άδεια από την Google για να δημιουργήσει το πρόγραμμα αναπαραγωγής YouTube για το συγκεκριμένο τηλέφωνο. Το 2012, η Google αποφάσισε ότι ήθελε να πάρει τον έλεγχο της εφαρμογής του YouTube για την πλατφόρμα iOS και αρνήθηκε να ανανεώσει τη συμφωνία της με την Apple. Αυτός είναι ο λόγος για τον οποίο οι χρήστες του iOS πρέπει να εγκαταστήσουν από μόνοι τους το YouTube στα iPhones τους.\nΠαρ ‘όλα αυτά, το YouTube έγινε ο πιο δημοφιλής πελάτης για το iPhone και οι πρώιμες συσκευές Android όπως το T-Mobile G1 και το HTC Touch Diamond συμπεριέλαβαν την υποστήριξη YouTube απευθείας από την πρώτη στιγμή έναρξης λειτουργίας του. Ίσως να θυμάστε ότι την εποχή του 3G, το να παίρνετε το Android τηλέφωνό σας για να παίξετε βίντεο υψηλής ποιότητας στο YouTube μερικές φορές απαιτούσε να κάνετε κλικ σε ένα ειδικό κουμπί για να το ζητήσετε.\nΆλλες εφαρμογές Android που αναπτύσσονται από την Google και επίσης υψηλούς αριθμούς εγκατάστασης είναι π.χ. η εφαρμογή QWERTY Gboard, η εφαρμογή ηλεκτρονικού ταχυδρομείου Gmail, το Google Search και Google Photos που έχουν όλα τα περισσότερα από 1 δισεκατομμύριο εγκαταστάσεις το καθένα τους.\nΤα πιστοποιημένα από την Apple καλώδια USB-C σε lighting από τρίτους κατασκευαστές,φτάνουν τον Φεβρουάριο\nΟι top 7 πιο καταστροφικές ανακοινώσεις παιχνιδιών! - Geekdom Lists


29 | Απρίλιος | 2017 | mauroflight\nΈρνστ Φίσερ: Τι είναι η Παρακμή (Μέρος Τρίτο)\nΟ Ζαν-Πωλ Σαρτρ αναφέρθηκε στην παρακμή της αρχαιότητας. Χαίρομαι πραγματικά γι’ αυτό στις μελέτες μου έκανα μια αντιπαράθεση ανάμεσα στη σύγχρονη παρακμή και την παρακμή της αρχαιότητας. Οι διαφορές: η παρακμή της αρχαιότητας ήταν διαφορετική παρακμή γιατί απ’ αυτή δεν ξεπήδησαν νέες δυνάμεις. Κανένα στρώμα του τότε πληθυσμού δεν ενδιαφέρθηκε να τις βοηθήσει να γεννηθούν. Ήταν μια εποχή χωρίς καμιά προοπτική και ελπίδα. Η Ρωμαϊκή Αυτοκρατορία κράτησε απόλυτα αρνητική στάση και δεν βρέθηκε κανείς που να μπορέσει να ανακαλύψει μια οποιαδήποτε κοινωνική λύση σ’ αυτό τον κόσμο. Οι πατέρες της εκκλησίας περιέγραψαν τον κόσμο αυτό με τα πιο μελανά χρώματα, έτσι ακριβώς όπως και οι ειδωλολάτρες συγγραφείς των τελευταίων ρωμαϊκών χρόνων. Τον περιέγραψαν σα σκοτεινή φυλακή που έχει μόνο παράθυρα τα οποία βλέπουν προς τον άλλο κόσμο. Αυτή ήταν η όψη της πραγματικής παρακμής.\nΑπό την εποχή, όμως, της βιομηχανικής επανάστασης αναπτύχθηκαν παραγωγικές δυνάμεις που δεν σταματούν. Κατά τη γνώμη μου, έχουν βασική σημασία για την τέχνη και τη λογοτεχνία, οι αδιάκοπες αντιθέσεις ανάμεσα στις παραγωγικές δυνάμεις και τις οπισθοδρομικές παραγωγικές σχέσεις, αντιθέσεις που απέδειξε ο Καρλ Μαρξ. Έτσι και στον ιμπεριαλιστικό καπιταλισμό βλέπουμε την τεράστια ανάπτυξη των παραγωγικών δυνάμεων και είναι αδύνατο να παραδεχτούμε πως μια τέτοια απελπιστική και χωρίς διέξοδο κατάσταση, θα μπορούσε να είναι μόνιμη. Είναι αλήθεια πως η ανθρωπότητα κινδυνεύει να καταστραφεί από την ατομική βόμβα. Όμως, υπάρχει και η δυνατότητα να αποφευχθεί αυτή η καταστροφή και οι σύγχρονες παραγωγικές δυνάμεις να αντιστραφούν και να μπουν στην υπηρεσία της ανθρωπότητας.\nΟ Λένιν χαρακτήριζε τον ιμπεριαλισμό σαν τον ετοιμοθάνατο καπιταλισμό. Ο θάνατος αυτός είναι μακροχρόνια ιστορική πορεία που δεν πρέπει να σημαίνει την αναπόφευκτη παρακμή της τέχνης και της λογοτεχνίας.\nΣτην εποχή που αναφέρεται ο Λένιν στο έργο του για τον ιμπεριαλισμό, τέλη του περασμένου αιώνα – αρχές του 20ου, κυριαρχούσαν πραγματικά τα στοιχεία της παρακμής. Πραγματικά κυριαρχούσε ο παρασιτικός τύπος του εισοδηματία και το κράτος των εισοδηματιών. Αλλά ήδη από τότε άρχισαν να εμφανίζονται, μέσα στον αστικό κόσμο, αντίθετες δυνάμεις και αντίθετες τάσεις. Εμφανίστηκε, την εποχή εκείνη, η απόλυτη παρακμή του Χουίσμαν που στην περίοδο της δίκης του Ντρέϋφους ασπάσθηκε τον καθολικισμό, εμφανίστηκε η παρακμή του ντ’ Ανούτσιο που εξυμνούσε την δανδίστικη τεμπέλικη άρχουσα τάξη, εμφανίστηκε η παρακμή των ακαδημαϊκών ζωγράφων που απεικόνιζαν εξιδανικευμένες κοκότες. Παράλληλα, όμως, υπήρξε ο Ζολά, το άγαλμα του Μπαλζάκ από τον Ροντέν, ο Σεζάν με τον κυβισμό του που βρίσκονταν σε αντίθεση με την παρακμή της τέχνης. Γι’ αυτό είναι ανάγκη να δείξουμε ανάγλυφα ότι ακόμα και σε εποχές που δυναμώνει η παρακμή, ξεπηδάνε αντίθετες δυνάμεις.\nΎστερα, συχνά ξεχνάμε πως ο Λένιν στην ανάλυσή του χαρακτήρισε τον ιμπεριαλισμό σαν ετοιμοπόλεμο καπιταλισμό. «Θα ήταν λάθος να πιστέψουμε πως αυτή η τάση αποσύνθεσης, αποκλείει τη γρήγορη ανάπτυξη του καπιταλισμού… Γενικά ο καπιταλισμός αναπτύσσεται γρηγορότερα από πριν…» Η αδιάκοπη ανάπτυξη των παραγωγικών δυνάμεων δεν επιτρέπει την τελμάτωση, αντίθετα επενεργεί εναντίον της. Η ανάπτυξη αυτών των νέων παραγωγικών δυνάμεων, τις τελευταίες δεκαετίες, δυνάμωσε σε πλάτος και σε ρυθμό, και έτσι παράλληλα επέδρασε και στην ανάπτυξη του καπιταλισμού. Αλλά η άμιλλα με το σοσιαλισμό ανάγκασε τον καπιταλισμό να ψάξει να βρει νέες μεθόδους. Οποιαδήποτε ακτινογραφία της σύγχρονης βιομηχανικής κοινωνίας, θα έδειχνε ότι ο σοσιαλισμός αποτελεί την αόρατη διάρθρωσή της, την αναπόφευκτη αναγκαιότητά της. Αυτή η νέα πραγματικότητα δίνει και στη λογοτεχνία καινούρια ώθηση.\nΔυστυχώς, πολλοί από τους φίλους μας αποδέχονται μια μηχανιστική, μη διαλεκτική θεώρηση: εφόσον έχουμε μια κοινωνία που παρακμάζει και πεθαίνει, η τέχνη και η λογοτεχνία της πρέπει να είναι και αυτή παρακμασμένη και εκφυλισμένη. Η αντίληψη, όμως, αυτή παραβλέπει τελείως τη βασική αντίθεση της εποχής μας, δηλαδή τη διαρκή αντίθεση ανάμεσα στις παραγωγικές δυνάμεις και τις παραγωγικές σχέσεις. Η βασικότερη και πιο αποφασιστική πόλωση γίνεται ανάμεσα στην εργατική και την αστική τάξη. Κυρίως στην πάλη ανάμεσα στις δυο αυτές τάξεις, έστω και αν δεν είναι μόνο ανάμεσα σ’ αυτές, εκδηλώνεται η αντίθεση ανάμεσα στις παραγωγικές δυνάμεις και τις παραγωγικές σχέσεις. Η πάλη αυτή επηρεάζει την εμπειρία και τη συνείδηση κάθε καλού καλλιτέχνη, κάθε λογοτέχνη. Στο έργο κάθε πραγματικά σοβαρού καλλιτέχνη ή λογοτέχνη, θα επιβάλλονται πάντα οι παραγωγικές δυνάμεις στις παραγωγικές σχέσεις. Από τις παλιές αντιλήψεις ξεγεννιέται η καινούρια πραγματικότητα.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: ''Βόμβα'' του Foreign Policy: ''Τούρκοι & Ρώσοι θα τα «σπάσουν» εντός του 2021''\nΣτο νέο του άρθρο το γνωστό περιοδικό Foreigh Policy, ανέφερε τις «10 πιθανές πολεμικές συγκρούσεις που πρέπει να προσέξουμε για το 2021».\nΤο αμερικανικό περιοδικό αναφέρει μεταξύ άλλων, τις ανησυχητικές εντάσεις μεταξύ Μόσχας και Άγκυρας σε όλα τα “καυτά σημεία” του πλανήτη ξεκινώντας από το Ναγκόρνο μέχρι την Λιβύη.\nΤο άρθρο δηλώνει ότι παρόλο που Ρωσία και Τουρκία δεν βρίσκονται σε πόλεμο, σχεδόν πάντα υποστηρίζουν αντίπαλες πλευρές σε διάφορες συγκρούσεις, τόσο στη Συρία όσο και στη Λιβύη, ή συγκλίνουν σε έναν αγώνα εξουσίας στον Καύκασο.\nΌπως κατέδειξε και η κατάρριψη ρωσικού μαχητικού αεροσκάφους από τουρκικά μαχητικά το 2015, καθώς και η εξόντωση δεκάδων Τούρκων στρατιωτών το 2020 στην Συρία, ως αποτέλεσμα αεροπορικών επιθέσεων από ρωσικά μαχητικά, ο κίνδυνος απροσδόκητης αντιπαράθεσης μεταξύ Μόσχας και Άγκυρας είναι πάντα υψηλός.\nΟ Τούρκος πρόεδρος Ρετζέπ Ταγίπ Ερντογάν και ο Ρώσος ομόλογός του Βλαντιμίρ Πούτιν έχουν μέχρι στιγμής αποδείξει την ικανότητά τους να αντιμετωπίσουν τέτοια περιστατικά, παρόλα αυτά οποιαδήποτε αντιπαράθεση μπορεί να επιδεινωθεί ταχύτατα.\nΟι αντιφάσεις στις σχέσεις μεταξύ Άγκυρας και Μόσχας εκδηλώνονται με μεγαλύτερη σαφήνεια στη Συρία.\nΕπίσης και στην Λιβύη, Ρώσοι και Τούρκοι υποστηρίζουν αντίθετες πλευρές.\nΡώσοι μισθοφόροι υποστηρίζουν το στρατό του Χαλίφα Χαφτάρ, ενώ η Τουρκία υποστηρίζει την κυβέρνηση της Τρίπολης.\nΡωσία και Τουρκία συμμετείχαν επίσης στον πρόσφατο πόλεμο κατά του Ναγκόρνο-Καραμπάχ.\nΗ Ρωσία αν και είχε στρατιωτική συμμαχία με την Αρμενία, απέφυγε την σαφή στήριξη της και τελικά πέτυχε την πολυπόθητη εκεχειρία τερματίζοντας τις εχθροπραξίες.\nΗ Τουρκία παρείχε επίσης διπλωματική και στρατιωτική υποστήριξη στο Αζερμπαϊτζάν.\nΠαρά την αντιπαράθεση τους στην Υπερκαυκασία, αυτή τη φορά και οι δύο πλευρές φέρονται να κέρδισαν.\nΗ Ρωσία έχει αναπτύξει ειρηνευτική δύναμη, αυξάνοντας δραματικά την επιρροή της στην περιοχή, ενώ η Τουρκία μπορεί να ισχυριστεί ότι διαδραμάτισε σημαντικό ρόλο στη νίκη του Αζερμπαϊτζάν, επωφελούμενη από τον εμπορικό διάδρομο [μέσω της Αρμενίας και του Ναχιτσεβάν] που θεσπίστηκε με τη συμφωνία κατάπαυσης του πυρός.\nΠαραδόξως, η αμερικανική ανάλυση σημειώνει, ότι αν και Μόσχα και Άγκυρα συγκρούονται σε όλο και περισσότερα πεδία μάχης, οι διμερείς δεσμοί είναι ισχυρότεροι από ποτέ.\nΗ «καυτή ψυχραιμία» των ηγεσιών των δύο πλευρών είναι ένα σύμβολο ευρύτερων τάσεων, ένας προάγγελος ενός κόσμου στον οποίο οι μη δυτικές δυνάμεις έχουν ως γνώμονα την αντίσταση όλο και περισσότερο στις Ηνωμένες Πολιτείες και τη Δυτική Ευρώπη.\nΜε τη σύναψη διμερών συμφωνιών σε διάφορες ζώνες συγκρούσεων, τόσο η Ρωσία όσο και η Τουρκία διαβλέπουν τις τις τεράστιες δυνατότητες τους για την αποκόμιση των δικών τους συμφερόντων.\nΩστόσο, τέτοιες συμμαχίες δεν μπορούν να χαρακτηριστούν σταθερές. Οι σχέσεις “ζεστό-κρύο” μπορούν να δημιουργήσουν προβλήματα και για τις δύο χώρες και ταυτόχρονα σε πολλά μέτωπα και κάποια στιγμή να επέλθει το μοιραίο ανάμεσα τους.\nEν τω μεταξύ, σύμφωνα με τον Τάταρο ειδικό αναλυτή, Ayder Muzhdabaev, φυγόδικο, φιλελεύθερο, υπερασπιζόμενο τα συμφέροντα των Τάταρων (Mejlis) της Κριμαίας, ''το 2020 μπορούμε να το κατονομάσουμε ως ένα πολύ επιτυχημένο έτος για τον Ρώσο πρόεδρο Βλαντιμίρ Πούτιν και τον ρωσικό στρατό.''\nΚατά την άποψή του Τάταρο (ουσιαστικά τουρκικής καταγωγής) ειδικού, ''η Τουρκία περιβάλλεται πλέον από ρωσικά στρατεύματα και από τις δύο πλευρές (Εύξεινο Πόντο και Συρία) τα οποία ενισχύονται κάθε μήνα με βαρέα όπλα και πολεμικά πλοία με βαλλιστικούς πυραύλους.\nΟ Πούτιν ελέγχει πλήρως την κατάσταση στη Συρία, την οποία ο ειδικός αποκαλεί «ρωσικό έδαφος», ενώ το Κρεμλίνο "απέκτησε επίσης" πλήρως την Αρμενία και τη Λευκορωσία, πραγματοποιώντας πραγματικά ένα ιδιότυπο "Anschluss" σε λιγότερο από ένα ολόκληρο έτος.\nΤο ίδιο συμβαίνει σε Συρία και Λιβύη.''\nΠολλοί ειδικοί αναλυτές και ειδικοί υποστηρίζουν ότι ο Ρώσος πρόεδρος Βλαντιμίρ Πούτιν βασίζεται στην Τουρκία για να δημιουργήσει διχασμούς στο NATO, παρά τις διαφορές της Μόσχας με την Άγκυρα.\nΑναρτήθηκε από EFENPRESS στις 3.1.21


Αρχοντοχώρι Ξηρομέρου: Φωνή απόγνωσης από τους κατοίκους της Κοινότητας\nΔεύτερη ημέρα χωρίς νερό το Αρχοντοχώρι και η αγωνία των κατοίκων έχει φτάσει στο κατακόρυφο .\nΜηνύματα αγανάκτησης έρχονται στο Mail του μπλογκ μας για το αν εμείς γνωρίζουμε το πότε θα αποκατασταθεί η βλάβη και θα έχουν νερό οι πολίτες της Τ.Κ. Αρχοντοχωρίου.\nΜία δημοτική αρχή που παραπαίει και δείχνει ανίκανη να διαχειριστή την καθημερινότητα να εξασφαλίσει τα αυτονόητα στους πολίτες του Ξηρομέρου ύδρευση και καθαριότητα.\nΑνίκανη είναι ακόμη να εκδώσει ένα δελτίο τύπου που να ενημερώνει τι κινήσεις έχουν γίνει και πότε θα αποκατασταθεί η βλάβη.\nΔυστυχώς η Ιστορία θα γράψει ότι επί των ημερών σας τα χωριά του Ξηρομέρου «πήρανε για τα καλά την κάτω βόλτα». Κρίμα!\nΑνώνυμος 19 Σεπτεμβρίου 2020 - 11:45 μ.μ.\nΤον φιλλιπα που ήταν ικανότατος τον φάγανε γιατί τους χαλαγε τα σχέδια όταν ο φιλλιπας έκοβε και έκανε προγραμματισμό κάποιοι τον αμφισβητούσαν και λειτουργούσαν πισώπλατα και τον υπονόμευαν\nΑνώνυμος 20 Σεπτεμβρίου 2020 - 12:07 π.μ.\nΌταν ο Δήμος Ξηρομέρου διοικείται από γυναίκες τι περιμένεις\nΑνώνυμος 20 Σεπτεμβρίου 2020 - 12:12 π.μ.\nΔεν μας σώζει τίποτα θα τους έχουμε στο σβέρκο μας για άλλα δύο μίση χρόνια\nΑνώνυμος 20 Σεπτεμβρίου 2020 - 12:16 π.μ.\nΚαι όμως κυκλοφορούν χωρίς ίχνος ντροπής .\nΑνώνυμος 20 Σεπτεμβρίου 2020 - 12:18 π.μ.\nΔιαχειριστές του μπλογκ ξεχάσατε τον Αστακό τα ιδια χάλια και χειρότερα είμαστε\nΑνώνυμος 20 Σεπτεμβρίου 2020 - 1:44 π.μ.\nΤα παράπονα σας στον υπεύθυνο αντιδήμαρχο ύδρευσης γιατί μπερδεύεται τον δήμαρχο αφού της αρμοδιότητες της έχει κάνει κατανομή αρχές Σεπτεμβρίου\nΑνώνυμος 20 Σεπτεμβρίου 2020 - 9:39 π.μ.\nπιος τον έφαγε τον φιλλιπα ρε παιδιά ??? η αντιπολίτευση??? όχι φυσικά , οι ίδιοι τον έφαγαν γιατί θα έκοβε παροχές δικές τους και αυτό δεν τους άρεσε .\nΑνώνυμος 20 Σεπτεμβρίου 2020 - 11:51 μ.μ.\nΟ φιλλιπας δεν ήταν πολιτικός ήταν γνήσιο ξηρομεριτικο παλληκάρι με όραμα και πρόγραμμα και όρεξη για δουλειά . Το μοναδικό πού τον κατηγορώ είναι ότι δεν ενημερώνει τον κόσμο που τον στηρίζει για την απόφαση του που παραιτήθηκε γράψε κάτι για να δικαιωθείς η κοινωνία είναι μαζί σου


Νευρολόγοι Κρήτη | vrisko.gr\nΑρχική > Νομοί > Νευρολόγοι\nΝευρολόγοι , Κρήτη\nΠετράκη Κωνσταντίνου 21, Μοίρες, 70400, ΗΡΑΚΛΕΙΟΥ\nΣυνοδινός Μιχαήλ Ι.\nΛεωφόρος Ηροδότου 145, Νέα Αλικαρνασσός, 71601, ΗΡΑΚΛΕΙΟΥ\nΚοντολαιμάκη Ελευθερία Ι.\nΠατριάρχη Βαρθολομαίου 13, Σητεία, 72300, ΛΑΣΙΘΙΟΥ\nΙατρείο Γενικής Νευρολογίας. Ειδικό Ιατρείο Κεφαλαλγίας.\nΚυπραίος Νικήτας Ν.\nΙωαννίνων 3, Ηράκλειο, 71202, ΗΡΑΚΛΕΙΟΥ\nΚωνσταντίνου Ανδρέας Ν.\nΛαδάκης Κωνσταντίνος Π.\nΓκογεράκης Φώτιος Π.\nΨυχουντάκη Στυλιανού 15, Ρέθυμνο, 74132, ΡΕΘΥΜΝΟΥ\nΧλαπουτάκη Χρυσάνθη Γ.\nΒενιζέλου Ελευθερίου 250, Γάζι, 71414, ΗΡΑΚΛΕΙΟΥ\nΨαρουδάκη Καλλιόπη Α.\nΜοάτσου Θεμιστοκλή 7-9, Ρέθυμνο, 74132, ΡΕΘΥΜΝΟΥ\nParkinson, αλτσχάιμερ, επιληψία, κατάθλιψη, σκλήρυνση κατά πλάκας, άνοια, κρίσεις πανικού και διαταραχές ύπνου και συμπεριφοράς είναι δουλειά του νευρολόγου. Στην κατηγορία Νευρολόγοι σε Κρήτη συγκεντρώθηκαν οι καλύτεροι νευρολόγοι για ψυχιατρικές εξετάσεις και θεραπεία ψυχικών και νευρολογικών νόσων, ψυχοθεραπεία, ψυχανάλυση. Εδώ υπάρχει ο Ιατρός Νευρολόγος σε Κρήτη που μπορείς να εμπιστευτείς.


Είναι βέβαιο ότι έχετε ακούσει πολλές φορές αυτές τις δύο λέξεις και κάποιοι από εσάς μπορεί ακόμα να αναρωτούνται τι να σημαίνουν.\nΜε λίγα λόγια το Social Commerce είναι το ηλεκτρονικό εμπόριο που πραγματοποιείται στα μέσα κοινωνικής δικτύωσης.\nΜιλώντας για ηλεκτρονικό εμπόριο εννοούμε διάφορες φάσεις του, όπως την αναζήτηση προϊόντων και υπηρεσιών, την ανακάλυψη προϊόντων και υπηρεσιών, την αγορά προϊόντων και υπηρεσιών αλλά και την υποστήριξη του πελάτη μετά την αγορά.\nΣτα μέσα κοινωνικής δικτύωσης, ο δρόμος από την ανακάλυψη ενός προϊόντος έως την αγορά του, μπορεί να είναι πολύ σύντομος. Αν ακολουθήσετε τους κανόνες και έχετε το κατάλληλο περιεχόμενο, οι μελλοντικοί σας πελάτες θα σας βρίσκουν πάρα πολύ εύκολα, και το ίδιο εύκολα θα μπορούσαν να αποφασίζουν να συνεργαστούν μαζί σας.\nΦωτογραφία από Joseph Mucira από το Pixabay


Ο «πόλεμος του κακάο» έχει "γονατίσει" τους αγρότες - Agropost\nΑρχική Αγροδιατροφή Ο «πόλεμος του κακάο» έχει “γονατίσει” τους αγρότες\nΚανείς δεν υποφέρει περισσότερο από τον «πόλεμο» στον κόσμο του κακάο, από τους αγρότες της Ακτής του Ελεφαντοστού. Έχουν περάσει σχεδόν δύο χρόνια μετά από τη συμμαχία της χώρας με τη γειτονική Γκάνα, όπου προσπάθησαν να εξαναγκάσουν τις σοκολατοβιομηχανίες σε ένα νέο deal το οποίο θα αύξανε τις τιμές των κόκκων κακάο. Η προσπάθεια αυτή, όμως, φαίνεται πως έχει αντίθετο αποτέλεσμα από το επιθυμητό. Οι πελάτες αρνούνται να πληρώσουν, οι κόκκοι κακάο βρίσκονται παρατημένοι σε αποθήκες, και οι αγρότες έχουν απηυδήσει στο σημείο που κοιμούνται έξω από τα γραφεία των κυβερνήσεών τους, απαιτώντας λύση στο πρόβλημά τους.\nΟ μέσος δυτικοαφρικανός αγρότης έχει 3,5 εκτάρια γης και προσπαθεί να υποστηρίξει οικογένεια 6-8 ατόμων, σύμφωνα με το World Cocoa Foundation. Άνω του 50% των αγροτών κακάο της Ακτής του Ελεφαντοστού διαβιούν υπό το όριο της φτώχειας. Χωρίς πρόσβαση σε δίκτυο ύδρευσης και μοντέρνους τρόπους καλλιέργειας, βασίζονται στον καιρό. Όλα αυτά, όμως, δεν έχουν καμία σημασία πια.\nΑυτή η απουσία αγορών οδήγησε σε τεράστια παγκόσμια αποθέματα σοκολάτας που οδήγησαν την Ακτή του Ελεφαντοστού σε αδιέξοδο, αφού προσπαθεί να πουλήσει την ακριβότερη, πια, σοκολάτα του κόσμου. Η Γκάνα βρίσκεται σε καλύτερο σημείο, αφού πολλοί παραγωγοί premium σοκολατών βασίζονται στους κόκκους υψηλής ποιότητας της χώρας. Το κακάο είναι το τρίτο μεγαλύτερο εξαγώγιμο προϊόν της Γκάνας, ενώ αποτελεί το 8% του ΑΕΠ της Ακτής του Ελεφαντοστού (AτΕ). Η κατάσταση βρίσκεται σε τέτοιο αδιέξοδο, που η ρυθμιστική αρχή της ΑτΕ Le Conseil du Cafe Cacao (CCC) μπορεί να θεσπίσει νέους κανόνες για την αγορά 50000 τόνων κακάο και την καθυστέρηση της εμπορικής προμήθειας των ⅔ των απούλητων κόκκων, περίπου 200.000 τόνων, για τον Απρίλιο, όποτε και η εσοδειά εξαμήνου είναι μικρότερη.\nΌλα αυτά «μυρίζουν» 1987, όταν ο πρόεδρος της ΑτΕ, Φελίξ Χουφουέ-Μποϊνί είχε ασκήσει εμπάργκο πωλήσεων και προσπάθησε να προχωρήσει σε ντιλ με τους αγοραστές για την αποθήκευση περίπου του ¼ της συνολικής παραγωγής κακάο προς αύξηση της αξίας του κόκκου. Η στρατηγική απέτυχε και οι τιμές κατέρρευσαν κάτω από το 50% των αρχικών, κατά τη διάρκεια του διετούς εμπάργκο.\nΠροηγούμενο άρθροΧωρίς δακοκτονία 12 ορεινές κοινότητες της Καλαμάτας\nΕπόμενο άρθροΕξαγωγές: Αύξηση για φράουλα, ικανοποιητικά εσπεριδοειδή-ακτινίδια


Εγκυμοσύνη. Ανεπιθύμητη εγκυμο...\nΔέσπω Χατζηλοίζου, Νοσηλεύτρια\nΗ ανεπιθύμητη εγκυμοσύνη, δηλαδή εγκυμοσύνη η οποία δεν είναι προγραμματισμένη, αποτελεί πραγματικότητα που βιώνουν χιλιάδες έφηβοι σ’ όλον τον κόσμο. Ανεπιθύμητη εγκυμοσύνη συμβαίνει σχεδόν σ’ οποιονδήποτε:\n1. Σε νεαρά άτομα τα οποία μπορεί να μην έχουν καν σταθερή σχέση.\n2. Παντρεμένα ζευγάρια τα οποία δεν επιθυμούν παιδί ή δεν επιθυμούν να αποκτήσουν άλλο παιδί.\nΗ ανεπιθύμητη εγκυμοσύνη αποτελεί συνήθως ιδιαίτερα τραυματική εμπειρία όταν συμβεί σε έφηβους. Η εγκυμοσύνη στην εφηβεία δεν αποτελεί σπάνιο φαινόμενο παρόλη τη δυσκολία να το αποδεχτούμε. Η μεγάλη πιθανότητα τυχαίας εγκυμοσύνης στην εφηβεία οφείλεται σε δυο παράγοντες:\nα. Το βιολογικό γεγονός ότι οι έφηβοι είναι γόνιμοι\nβ. Κακή ενημέρωση έφήβων σε θέματα αναπαραγωγικής υγείας.\nΤα τελευταία χρόνια είμαστε όλοι μάρτυρες μιας αλλαγής όσον αφορά τις πρώτες σεξουαλικές επαφές των εφήβων, διαπιστώνοντας ότι το όριο ηλικίας συνεχώς κατεβαίνει. Η πρόσφατη έρευνα "Υγεία στις Διαφυλικές Σχέσεις και τη Σεξουαλικότητα" που διεξήγαγε ο Οργανισμός Νεολαίας Κύπρου σε συνεργασία με το Ινστιτούτο Αναπαραγωγικής Ιατρικής Κύπρου, σε δείγμα 1668 μαθητών Γυμνασίων, Λυκείων παγκύπρια έδειξε ότι το ένα τέταρτο των μαθητών έχει σεξουαλικές σχέσεις (37.3% των αγοριών, 13.2% των κοριτσιών, δηλαδή μέσος όρος ποσοστό 24%). Από αυτά τα παιδιά, το 68% είχαν σεξουαλική δραστηριότητα πριν την ηλικία των 16, δηλαδή 280 από τα 1668 παιδιά. Στην ερώτηση αν αντιμετώπισαν περιστατικό ανεπιθύμητης εγκυμοσύνης, το 10.5% των μαθητών οι οποίοι είχαν σχέσεις απάντησε ότι είχε τουλάχιστον ένα περιστατικό ανεπιθύμητης εγκυμοσύνης, δηλαδή ποσοστό 2.5.% (42 παιδιά).\nΑνεπιθύμητη εγκυμοσύνη κατά την εφηβεία - Συνέπειες\nΟι επιπτώσεις ανεπιθύμητης εγκυμοσύνης στην εφηβεία είναι πολυδιάστατες.\ni. Σωματικές. Η εγκυμοσύνη στην εφηβεία έχει μεγαλύτερο κίνδυνο αποβολής, πρόωρο τοκετό, γέννηση μωρού με χαμηλό βάρος.\nii. Ψυχοκοινωνικές επιπτώσεις. Η έφηβη με ανεπιθύμητη εγκυμοσύνη έχει μεγαλύτερες πιθανότητες\n(α) να εγκαταλείψει το σχολείο\n(β) να καταφύγει σε ένα βιαστικό, πρόωρο γάμο, ο οποίος με τη σειρά του έχει μεγαλύτερες πιθανότητες να καταλήξει σε διαζύγιο.\n(γ) να τύχει εκμετάλλευσης από επιτήδειους.\nΑναμφίβολα η έφηβη ωριμάζει μεν βιολογικά αλλά αυτό δεν συνεπάγει ετοιμότητα για εγκυμοσύνη και παιδί. Πολύ συχνά η έφηβη που μένει έγκυος αναγκάζεται να καταφύγει σε διακοπή εγκυμοσύνης, επέμβαση η οποία πιθανόν να επηρεάσει τόσο τη σωματική όσο και την ψυχολογική υγεία της έφηβης.\nΣτην διάρκεια βιωματικών εργαστηρίων χρησιμοποιώ την εξής άσκηση: Ζητώ από τους μαθητές ή φοιτητές να εισηγηθούν επιλογές αντιμετώπισης μιας ανεπιθύμητης εγκυμοσύνης. Αναφέρουν πέντε επιλογές\n(α) Διακοπή εγκυμοσύνης\n(β) Συνέχιση εγκυμοσύνης, Γάμος και παιδί\n(γ) Ανύπαντρη μητέρα\n(δ) Συνέχιση εγκυμοσύνης. Το παιδί να δοθεί για υιοθεσία\n(ε) Ανύπαντροι γονείς. Συνέχιση εγκυμοσύνης με την προυπόθεση ότι το θέλουν αμφότεροι (Έγκυος, σύντροφος).\nΜέσα από τη συζήτηση καταλήγουν όλοι στο συμπέρασμα ότι η πρόληψη αποτελεί πολύ σημαντική για να μην βρεθεί η έφηβη στο δίλημμα της ανεπιθύμητης εγκυμοσύνης.\nΣτον τομέα πρόληψης της ανεπιθύμητης εγκυμοσύνης οι έφηβοι πρέπει να θυμούνται ότι:\n(α) Αν είναι σεξουαλικά ενεργοί, αλλά δεν χρησιμοποιούν μια αποτελεσματική μέθοδο αντισύλληψης, υπάρχει μεγάλη πιθανότητα εγκυμοσύνης.\n(β) Υπάρχει πιθανότητα να μείνει η έφηβη έγκυος από την πρώτη φορά που έχει ωορρηξία. Η πρώτη ωορρηξία μάλιστα μπορεί να συμβεί πριν την πρώτη περίοδο!\n(γ) Υπάρχει πιθανότητα να μείνει έγκυος μία έφηβη από την πρώτη φορά που έχει σεξουαλική επαφή, καθώς επίσης σε κάθε επόμενη φορά. Καταρρίπτεται έτσι ο μύθος της πρώτης φοράς ή ότι αν δεν έχει οργασμό η γυναίκα δεν μένει έγκυος.\n(δ) Υπάρχει πιθανότητα να μείνει έγκυος μια γυναίκα οποιαδήποτε μέρα του κύκλου, όχι μόνο γύρω στο μέσο του κύκλου (δηλαδή κατά τις υποτιθέμενες γόνιμες μέρες).\nΜήνυμα προς εφήβους σε σχέση με την ανεπιθύμητη εγκυμοσύνη:\n(α) Η ζωή είναι πολύ όμορφη. Εμπειρίες περιμένουν τους νέους να τις γευτούν.\n(β) Ο έρωτας, το σεξ, η απόκτηση οικογένειας είναι από τα πιο υπέροχα πράγματα στη ζωή αλλά μόνο όταν αισθάνονται έτοιμοι να τα δεχτούν και να αναλάβουν τις ευθύνες που συνεπάγονται. Δεν χρειάζεται να βιάζονται.\n(γ) Αν ο έφηβος δεν θέλει να έχει σεξουαλικές σχέσεις, τότε έχει κάθε δικαίωμα να απέχει.\n(δ) Αν όμως ο έφηβος θέλει να έχει σεξουαλικές σχέσεις, τότε έχει υποχρέωση, να χρησιμοποιοεί αντισύλληψη με ορθό τρόπο, έτσι ώστε να αποφεύεγεται η ανεπιθύμητη εγκυμοσύνη.\n(ε) Αν η τακτική μέθοδος αντισύλληψης αποτύχει, μπορούν να καταφύγουν σε έκτακτη μέθοδο αντισύλληψης, όπως το «χάπι της επομένης ημέρας».\n(ζ) Υπάρχουν πολλές επιλογές έτσι ώστε να μην χρειαστεί ποτέ να υποστούν διακοπή εγκυμοσύνης ή να φέρουν στον κόσμο ένα παιδί πριν να είναι έτοιμοι να αναλάβουν τέτοια ευθύνη.\nΣτον τομέα της πρόληψης της ανεπιθύμητης εγκυμοσύνης οι έφηβοι πρέπει να θυμούνται ότι:\n(α) 1η επιλογή: Aποχή, δηλαδή το να μην έχουν σεξουαλικές σχέσεις.\n(β) 2η επιλογή: Να έχουν σεξουαλικές σχέσεις με υπευθυνότητα. Πράγμα που προϋποθέτει λήψη απόφασης μετά από πολλή, ώριμη σκέψη με βάσει τη σωστής πληροφόρηση.\nΤι είναι αποχή\nΑποχή είναι η πλήρης αποφυγή των σεξουαλικών σχέσεων ή η διατήρηση της παρθενιάς μέχρι το γάμο, παρ΄ όλον που υπάρχουν κι άλλες ερμηνείες. Μπορεί για κάποιους αποχή να σημαίνει το να μην έχουν ποτέ σεξουαλικές σχέσεις, ενώ για άλλους μπορεί να σημαίνει το να μην έχουν σεξουαλικές σχέσεις για κάποιο χρονικό διάστημα ή με το συγκεκριμένο άτομο.\nΑποχή όμως θα πρέπει για όλους να σημαίνει συνειδητή επιλογή. Να μην αποτελεί διέξοδο λόγω άγνοιας, παραπληροφόρησης ή φόβου.\nΑν λοιπόν η απόφαση ενός νεαρού ατόμου είναι να μην έχει σεξουαλικές σχέσεις θα πρέπει να είναι αρκετά σίγουρο, δυνατό ώστε να περάσει το μήνυμα αυτό στο/στη σύντροφό του.\nΟ σύντροφός με επιμονή, με έξυπνα, γλυκά λόγια πιθανόν να προσπαθεί να μεταπείσει ή έμμεσα να πιέσει λέγοντας:\n- «Μα όλοι το κάνουν»,\n- «Μην ανησυχείς, θα χρησιμοποιήσω προστασία, θα προσέχω»\n- «Αν με αγαπάς, θα το κάνεις».\nΠρέπει να είστε σταθεροί και να εμμείνετε στην επιλογή σας ανεξαρτήτως τέτοιων προσπαθειών επηρεασμού.\nΥπεύθυνες σεξουαλικές σχέσεις - Ανεπιθύμητη εγκυμοσύνη\nΗ αποχή δεν αποτελεί τη μόνη επιλογή. Προστατεύει όμως 100% από ανεπιθύμητη εγκυμοσύνη και τα σεξουαλικώς μεταδιδόμενα νοσήματα όπως AIDS, χλαμύδια, ο έρπης τα κονδυλώματα κτλ. Η αποχή όμως είναι δύσκολη επιλογή. Χρειάζεται μεγάλη πειθαρχία για την εφαρμογή τέτοιας απόφασης.\nΌταν ένα νεαρό άτομο αισθάνεται έτοιμο να έχει σεξουαλικές σχέσεις στην εφηβεία, τότε πρέπει να χρησιμοποιήσει κάποια αποτελεσματική αντισυλληπτική μέθοδο αλλά ταυτόχρονα αποδεκτή από το άλλο μέλος του ζευγαριού. Γι αυτό οι έφηβοι θα πρέπει να περάσουν το μήνυμα στο σύντροφό τους ότι πρέπει να χρησιμοποιήσουν προστασία. Η χρήση αντισύλληψης είναι δικαίωμα και υποχρέωση.\nΠιστεύω ότι η αναγνώριση του δικαιώματος των δύο φύλων σωστής πληροφόρησης - εκπαίδευσης είναι ουσιώδης. Η αυστηρή πολλές φορές κριτική στην έφηβη η οποία μένει έγκυος, αλήθεια μένει μόνη της έγκυος, δεν βοηθά κανένα που έχει ανάγκη από κατανόηση και στήριξη.\nΗ ενημέρωση των νέων θα τους καταστήσει ικανούς να παίρνουν υπεύθυνες αποφάσεις για τη σεξουαλικότητα, τις σχέσεις, τη ζωή. Η εκπαίδευση κι οι γνώσεις διαμορφώνουν στάσεις που γίνονται πρακτικές της ζωής. Εμείς οι μεγαλύτεροι πρέπει να τους στηρίζουμε, να βοηθούμε να γίνουν σωστοί αυριανοί πολίτες, σύντροφοι, σύζυγοι, γονείς, δίδοντας τους τα εφόδια για να μπορέσουν να αναπτυχθούν, να ωριμάσουν, να μπορούν να παίρνουν υπεύθυνες αποφάσεις. Ταυτόχρονα η επικοινωνία μαζί με τους έφηβους πρέπει να είναι ανοικτή για να μπορούν να καταφεύγουν σε βοήθεια, όταν την χρειάζονται, στους γονείς, εκπαιδευτικούς ή στους ειδικούς.\nΥπηρεσίες - Ανεπιθύμητη εγκυμοσύνη\nΣτη Κύπρο, η διακοπή εγκυμοσύνης στον ιδιωτικό τομέα είναι σχετικά εύκολη γιατί η νομοθεσία παρέχει αυτή τη δυνατότητα. Στον κρατικό όμως τομέα η διακοπή εγκυμοσύνης γίνεται μόνο στις περιπτώσεις που τίθεται θέμα σωματικής ή ψυχικής υγείας της μητέρας, βαριάς εμβρυϊκής ανωμαλίας, ή σε περιπτώσεις βιασμού.\nΑκόμα όμως, και στις περιπτώσεις ανάγκης για διακοπή ανεπιθύμητης εγκυμοσύνης στον ιδιωτικό τομέα, η έφηβη δεν έχει πρόσβαση σε μια οικονομικά προσιτή τιμή, έχοντας να αντιμετωπίσει το ψηλό κόστος τέτοιας υπηρεσίας. Επιπλέον, οι ενοχές, ο φόβος, ο κοινωνικός αποκλεισμός, η ψυχολογική κατάπτωση είναι μόνο μερικές από τις πολύ αρνητικές συνέπειες στη έφηβη που προχωρά στην πολύ δύσκολη απόφαση διακοπής της εγκυμοσύνης.\nΗ κοπέλες αυτές πρέπει να στηρίζονται τόσο κοινωνικά όσο και ψυχολογικά στις αποφάσεις τους όσον αφορά στη σεξουαλική και αναπαραγωγική τους ζωή, με αποτέλεσμα να γίνονται συνειδητές μητέρες με υπευθυνότητα απέναντι στους εαυτούς τους, στους συντρόφους τους αλλά και στην οικογένειά τους. Κάθε ένας από εμάς έχει το δικαίωμα επιλογής αν θα κάνει παιδιά και πότε. Αυτό πρέπει να διασφαλίζεται από την πολιτεία με τρόπο που να σέβεται τον πολίτη.\nΗ έλλειψη υπηρεσιών σε θέματα αντισύλληψης, αντιμετώπισης της ανεπιθύμητης εγκυμοσύνης στα κρατικά νοσοκομεία, σκιαγραφεί ένα ακόμα δυσκολότερο σκηνικό στην παρεμπόδιση της ελευθερίας της κοπέλας ή του ζευγαριού μέσα από τη στέρηση του δικαιώματος πρόσβασης σε κλινικές υπηρεσίες σεξουαλικής, αναπαραγωγικής υγείας.\nΗ οικογένεια, η πολιτεία, η ίδια η κοινωνία, έχουν υποχρέωση να προσφέρουν στους νέους αυτό που δικαιωματικά τους ανήκει. Αναγνώριση, κάλυψη των αναγκών τους σε σχέση με τη σεξουαλικότητα και την αναπαραγωγική τους υγεία.


Ταμάρα στο φέρετρο – Μιχαήλ Βρουμπέλ\nΠεριγραφές ζωγραφικής ⇒ 🎨Βρουμπέλ Μιχαήλ ⇒ Ταμάρα στο φέρετρο – Μιχαήλ Βρουμπέλ\nΈχοντας ολοκληρώσει τη δουλειά του «The Demon Sitting», ο Vrubel δεν χωρίστηκε με τον Lermontov. η μοίρα ήθελε να συνεχίσει τον διάλογο των δύο μεγάλων δασκάλων. Ο ρόλος της μοίρας έγινε από τον P. Konchalovsky, συνιδιοκτήτη του εκδοτικού οίκου Kushnereva. Ο εκδοτικός οίκος ετοίμαζε εικονογραφημένα συλλεχθέντα έργα του Lermontov, αφιερωμένα στην πεντηκοστή επέτειο του θανάτου του ποιητή, και ο Konchalovsky κάλεσε τον Vrubel να συμμετάσχει σε αυτό το έργο. Ο Vrubel συμφώνησε.\nΕπιπλέον, μετά από επείγον αίτημα του Konchalovsky, έγινε ένας από τους καλλιτεχνικούς του συμβούλους. Μαζί με τον πελάτη, V. Serov και A. Vasnetsov, ο Vrubel καθόρισε το είδος της δημοσίευσης και τις λεπτομέρειες του «σχεδιασμού» και «ουσιαστικών» αποφάσεών του, και σίγουρα συμμετείχε στην αξιολόγηση των εικονογραφήσεων που έφεραν οι καλλιτέχνες στο συντακτικό γραφείο.\nΜια μάλλον ετερόκλητη «ομάδα» δασκάλων ασχολήθηκε με την απεικόνιση των έργων του Lermontov, αλλά όλοι τους κάπως έθεσαν τον τόνο στον τότε πίνακα. Έτσι, ο Vrubel ήταν στη μέση του αγώνα της σύγχρονης τέχνης, έχοντας την ευκαιρία να «ανταγωνιστεί» με άλλους καλλιτέχνες. Αυτός ο «διαγωνισμός» τζόγου κατέστησε δυνατό, σύμφωνα με τον ίδιο τον Vrubel, να αναγνωρίσει σίγουρα την καινοτόμο ουσία της τέχνης του και να δείξει πώς πρέπει να γράφει ένα «άτομο» που είναι ευαίσθητο στο «χουμ» του χρόνου.\nΑλλά υπήρχε ένας άλλος λόγος που ανάγκασε τον «αυθόρμητο» Vrubel να καθίσει για ώρες πάνω από τα φύλλα χαρτιού στα οποία μεγάλωσαν τα οράματά του για τους μύθους του Lermontian. Απεικονίζοντας τον «Δαίμονα», πήρε την ευκαιρία να βελτιώσει περαιτέρω τις τεχνικές που διατύπωσε κατά τη δημιουργία του «Demon Seated», διευκρινίζοντας ταυτόχρονα τη στάση του απέναντι στον ήρωα. Με άλλα λόγια, οι απεικονίσεις του Vrubel στο «The Demon» μπορούν παράδοξα να θεωρηθούν ως ένα είδος «etude» και σχόλια για το ήδη γραμμένο αριστούργημα.\nΜπογκάτυρ – Μιχαήλ Βρουμπέλ Αρχικά, ο πίνακας ονομάστηκε «Ilya Muromets», ζωγραφισμένος από τον M. A. Vrubel απίστευτα γρήγορα, μέσα σε μερικές εβδομάδες, σχεδόν χωρίς προκαταρκτικά σκίτσα και σχέδια. Το...\nΠεριγραφή του πίνακα Ταμάρα στο φέρετρο – Μιχαήλ Βρουμπέλ.\n« Νούφαρα – Claude Monet\nΠορτρέτο του Glafira Ivanovna Alymova – Ντμίτρι Λεβίτσκι »


ΠΙΕΡΙΚΗ : Συναγερμός! Αυτά τα επικίνδυνα ψάρια εισβάλλουν στις ελληνικές θάλασσες... [photo]\nΤουλάχιστον 130 είδη τροπικών ψαριών, αρκετά από τα οποία είναι...\nδηλητηριώδη και τοξικά, έχουν εισβάλει στις ελληνικές θάλασσες απειλώντας ευθέως το οικοσύστημα αλλά και τον κλάδο της αλιείας. Ο Υδροβιολογικός Σταθμός της Ρόδου έχει καταγράψει τα ξενικά είδη που εξαπλώνονται στα νερά του Αιγαίου, όπως λεοντόψαρα, λαγοκέφαλοι και άλλα, που ακόμη βρίσκονται μεταξύ Τουρκίας και Ισραήλ, όμως αναμένεται σύντομα να έρθουν και στα μέρη μας.\nΑλλοι «έποικοι» είναι το μπλε καβούρι και κάποια σπάνια είδη γαρίδας που έχουν εμπορική αξία, όμως διαταράσσουν την ισορροπία του οικοσυστήματος. Αιτία αυτής της μετανάστευσης είναι, σύμφωνα με τους ειδικούς, η κλιματική αλλαγή, ενώ καθοριστικό ρόλο έπαιξε και η διαπλάτυνση της Διώρυγας του Σουέζ.\nΣτο μεταξύ, συναγερμός έχει σημάνει και για τη διαφαινόμενη άφιξη του Plotosus lineatus, που μοιάζει με χέλι και είναι ένα από τα πιο δηλητηριώδη πλάσματα παγκοσμίως. Προς το παρόν έχει κατακλύσει τις θάλασσες στο Ισραήλ και στην Τουρκία, αλλά εκτιμάται ότι είναι ζήτημα χρόνου να φτάσει στο Αιγαίο, οπότε θα χρειαστεί πολλή προσοχή....


Ας λέει ο καιρός ό,τι θέλει… το καλοκαίρι είναι εδώ! - kmag\nwritten by Αντιγόνη Αδαμοπούλου 16/06/2021\nΦτάσαμε στα μισά του Ιουνίου, όμως ο καιρός εξακολουθεί να θέλει να μας γυρίζει σε εποχές… lockdown! Τα πράγματα όμως είναι διαφορετικά. Πλέον δράττουμε κάθε ευκαιρία να χαρούμε την αρχή του καλοκαιριού, πάντα με προσοχή και φυσικά… με στυλ! Οπότε… τι φοράμε σήμερα, κορίτσια;\nΟι midi φούστες είναι ένα απαραίτητο κομμάτι για εμάς που θέλουμε να συνεχίζουμε τη μέρα μας με μία βόλτα για καφέ μετά το γραφείο! Κι αυτή η φούστα από τα Massimo Dutti με τα ανοίγματα και τις λεπτομέρειες με τα κουμπιά είναι ιδανική για ένα office friendly look. Μας καλύψει για όλες τις ώρες της ημέρας! Κι επειδή καλοκαίρι σημαίνει “keep it simple and chic”… Ένα λινό Tee από τη συλλογή αρκεί για να δώσει μία ανέμελη νότα στην εμφάνισή μας!\nΛατρεύω τις εσπαντρίγιες, γιατί με ένα μαγικό τρόπο σε κάνουν να αισθάνεσαι σε έναν καλοκαιρινό προορισμό! Ακόμη κι όταν τρέχεις να προλάβεις deadlines στην καρδιά της πόλης! Η συλλογή των Envie Shoes εντείνουν αυτό το συναίσθημα κι αυτές οι διακριτικές εσπαντρίγιες συμπληρώνουν άψογα το outfit που θέλουμε να “στήσουμε”!\nΤι κι αν ακόμη δε μπορούμε να πάμε σε μία κοντινή παραλία; Το καλοκαίρι κρύβεται… στις λεπτομέρειες! Όπως αυτό το γοργονένιο κολιέ, τα σκουλαρίκια – κοχυλάκια αλλά και το βραχιολάκι με το τυρκουάζ από το αγαπημένο μας Treasure Box by Annita!\nΤο καλοκαίρι ας μην κουβαλάμε όόόλη μας την προίκα, αλλά ας κάνουμε την ευκαιρία η τσαντούλα μας να γίνει fashion statement. Πώς; Μα με την υπέροχη Square Round τσάντα της αγαπημένης μας BASIΛEIA!\nΔεν ξεχνάμε, όμως, και τις ανάσες δροσιάς…\nΤώρα που οι θερμοκρασίες ανεβαίνουν όταν μιλάμε για δροσιά δε μας αρκεί ένας φρεσκοστυμμένος χυμός ή ένα ποτήρι κρασί που “ιδρώνει”. Ευτυχώς που η Nuxe φροντίζει για εμάς και μας εξοπλίζει με το Crème Fraîche de Beauté Mist. Η σύνθεσή του με γάλα αμυγδάλου, εκχύλισμα κόκκινης άλγης και βιταμίνης Ε ενυδατώνει σε βάθος την επιδερμίδα, κλειδώνοντάς την και προστατεύοντας την χάρη στην αντιοξειδωτική δράση της βιταμίνης Ε. Αλλά δεν μένουμε μόνο στο Mist. Έχουμε στην τσάντα μας και το Sun Fragrant Water, που μας φτιάχνει απίστευτα τη διάθεση. Εμπνευσμένο από το εθιστικό άρωμα της σειράς περιποίησης της επιδερμίδας Nuxe Sun, το Eau de toilette φέρνει στο νου το πνεύμα του καλοκαιριού.Οι απαλοί τόνοι καρύδας, Tiare λουλουδιών, βανίλιας και μόσχου θα σας μεταφέρει σε τροπικές περιοχές.\nΦυσικά μην ξεχνάτε μέχρι το επόμενο ραντεβού μας να περάσετε καλά… Φροντίζοντας να τηρείτε το τρίπτυχο #staysafe, #stayhealthy, #staypositive !\nFeatured image: pexels.com/@flora-westbrook


Στις 2 Μαϊου σε Χανιά, Ηράκλειο και Λασίθι ο Αλέξης Τσίπρας | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Τοπικα / Στις 2 Μαϊου σε Χανιά, Ηράκλειο και Λασίθι ο Αλέξης Τσίπρας\nΣύμφωνα με τις υπάρχουσες πληροφορίες, ο κ. Τσίπρας θα επισκεφθεί τα δυτικά του νησιού, και συγκεκριμένα, τις πληγείσες από τη θεομηνία, περιοχές του νομού Χανίων, και θα ακολουθήσει η περιοδεία του στο νομό Ηρακλείου.\nΟ πρωθυπουργός θα εγκαινιάσει το τμήμα του δρόμου Ηράκλειο – Μεσαρά, στην Αγία Βαρβάρα, το οποίο, σύμφωνα με το χρονοδιάγραμμα ολοκληρώνεται στις 25 Απριλίου.\nΕπίσης το τμήμα επί του ΒΟΑΚ Γούρνες – Χερσόνησος, το οποίο παραδόθηκε πριν από λίγες ημέρες, παρουσία του Υπουργού Υποδομών Χρήστου Σπίρτζη,\nΟ πρωθυπουργός αναμένεται να εγκαινιάσει και τη Γέφυρα Χαμεζίου στο Λασίθι.\nΠαράλληλα θα αναφερθεί στο αεροδρόμιο Καστελίου, με αφορμή την κύρωση της σύμβασης από τη Βουλή.\nΠροηγουμενο αρθρο Κρήτη: Νεαρός έφτιαξε μηχανάκι που κινείται με… τσικουδιά\nΕπομενο αρθρο Μια παρέα Κρητικών στους τελικούς του παιχνιδιού στρατηγικής «Clash of Clans» με έπαθλο 1.000.000 δολάρια!


Επανερχόμαστε στο ζήτημα της κατάστασης του οδικού δικτύου της εθνικής οδού από τα Μάλγαρα μέχρι και τον κόμβο Πολυκάστρου, μήκους 44 χιλιομέτρων.\nΚαθώς ήδη γνωρίζετε, η μη συντήρηση του εν λόγω τμήματος της ΠΑΘΕ για πολλά χρόνια το καθιστά εξαιρετικά επικίνδυνο με συνέπεια να θρηνούμε συχνά ανθρώπινες ζωές.\nΜετά από συνεννόηση με τον Πρόεδρο της Εγνατίας Οδούς Α.Ε. κ. Αντωνούδη, που οφείλω να ομολογήσω η ανταπόκριση ήταν άμεση, γίνεται κάποια συντήρηση αλλά αυτό δεν φτάνει, το πρόβλημα συνεχίζεται και ιδίως τώρα τη θερινή περίοδο που η κίνηση έχει αυξηθεί κατακόρυφα.\nΈπειτα από παρεμβάσεις μας και διαβήματα τόσο προς την πολιτική ηγεσία του υπουργείου Μεταφορών, την διοίκηση της Εγνατίας Οδού Α.Ε. αλλά και το ΤΑΙΠΕΔ, ενημερωθήκαμε ότι η Ευρωπαϊκή Επιτροπή δίνει την έγκριση της για τη συμπερίληψη στην σύμβαση παραχώρησης από το ΤΑΙΠΕΔ προς τον παραχωρησιούχο, της υποχρέωσης του τελευταίου για την αναβάθμιση του δρόμου.\nΌμως, αυτή η αναβάθμιση σε τι έγκειται;\nΔεν αρκεί απλά η συντήρηση του δρόμου ή η στρώση του με νέο ασφαλτοτάπητα.\nΑπαιτείται η επέκταση και η ανακατασκευή του δρόμου σε σύγχρονο αυτοκινητόδρομο με διαχωριστική νησίδα, η τοποθέτηση φωτισμού και γενικότερα κάθε εργασία που θα καταστήσει ασφαλή τον δρόμο για διέλευση.\nΕπιπροσθέτως, όσον αφορά την πρόσφατη Κοινή Υπουργική Απόφαση των Υπουργών Οικονομικών και Υποδομών και Μεταφορών, περί χωροθέτησης σταθμών διοδίων και καθορισμού τελών διοδίων στην Εγνατία Οδό και στους κάθετους άξονες της (ΦΕΚ Β’ 2090/7-6-2018), προβλέπεται τοποθέτηση πλευρικού σταθμού διοδίων στο ύψος του Πολυκάστρου.\nΌμως, με αυτή την απόφαση θα δημιουργηθεί τεράστιο πρόβλημα στους μόνιμους κατοίκους της περιοχής και στην ήδη χειμαζόμενη τοπική αγορά, χωρίς ουσιαστικά να εξασφαλίζεται η αρχή της ανταποδοτικότητας.\nΕμείς ως δημοτική αρχή Παιονίας έχουμε προτείνει την τοποθέτηση πλευρικών διοδίων στο σταθμό Ευζώνων αντί για το κόμβο Πολυκάστρου, διότι αυτή τη στιγμή αρκετοί διερχόμενοι οδηγοί και μάλιστα οχημάτων βαρέως τύπου, χρησιμοποιούν την εναλλακτική οδό για να αποφύγουν τα διόδια Ευζώνων και διέρχονται μέσα από τη πόλη του Πολυκάστρου και σε άλλες κατοικημένες περιοχές.\nΤο γεγονός αυτό έχει ως συνέπεια την επιβάρυνση του αστικού περιβάλλοντος και φυσικά τον κίνδυνο που προξενείται από την κατακόρυφη αύξηση της κυκλοφορίας μέσα σε κατοικημένη περιοχή.\nΤέλος, δεν έχετε προβλέψει την απαλλαγή από τέλη διοδίων στο σταθμό των Ευζώνων για τους κατοίκους της περιοχής αλλά και τους εργαζομένους που καθημερινά διέρχονται από το δρόμο αυτό και αποτελεί δυσβάσταχτο κόστος η καταβολή τους.\nΣε άλλες περιοχές της χώρας, η απαλλαγή για συγκεκριμένες κατηγορίες πολιτών υφίσταται ήδη.\nΜήπως εμάς μας θεωρείτε πολίτες δεύτερης κατηγορίας;\nΚύριοι Υπουργοί, μετά από όλα τα ανωτέρω και λαμβάνοντας υπόψη την σοβαρότητας της καταστάσεως, παρακαλούμε για τις άμεσες ενέργειες σας.


Η ΑΚΤΟΠΛΟΪΚΗ ΣΥΝΔΕΣΗ ΗΓΟΥΜΕΝΙΤΣΑΣ - ΚΕΡΚΥΡΑΣ\nαπό ΜΑΡΙΟΡΗ Την / Το Σαβ Φεβ 04, 2012 1:51 am\nΑΠΟΧΩΡΗΣΕ ΑΠΟ ΤΗ ΓΡΑΜΜΗ ΚΕΡΚΥΡΑ - ΗΓΟΥΜΕΝΙΤΣΑ ΤΟ ΚΛΕΙΣΤΟΥ ΤΥΠΟΥ ΠΛΟΙΟ "ΑΙΚΑΤΕΡΙΝΗ"\nΤο πιο καινούριο από τα κλειστού τύπου φέρυ μποτ που εκτελούσαν το δρομολόγιο Κέρκυρα Ηγουμενίτσα, το κλειστού τύπου πλοίο Αικατερίνη, αποχωρεί από τη γραμμή η οποία έχει καταστεί ασύμφορη λόγω του ανταγωνισμού από τις «παντόφλες».\nΤην απόφαση για την αποχώρηση από την Κέρκυρα ενός από τα, σύμφωνα με κοινή ομολογία, καλύτερα πλοία που δραστηριοποιούνταν στο Ιόνιο Πέλαγος, έλαβε η ιδιοκτήτρια εταιρίας συμφερόντων Παναγιωτάκη, αφήνοντας την Κέρκυρα με το πλοίο των Κερκυραϊκών γραμμών «Αγία Θεοδώρα», το πλοίο «Παντοκράτορας» και το «Νικόλαος».\nΗ «Αικατερίνη Π.» ήδη βρίσκεται στη Σαλαμίνα, αφού έφυγε οριστικά από το λιμάνι της Κέρκυρας το Σάββατο, ενώ προορίζεται να καλύψει, σύμφωνα με πληροφορίες, γραμμή με αφετηρία την Αττική.\nΟι εκπρόσωποι των ιδιοκτητών των κλειστού τύπου πλοίων υποστηρίζουν ότι η Πολιτεία αρνείται να ρυθμίσει τις σχέσεις και το καθεστώς που επικρατεί μεταξύ των κλειστών και ανοικτών φέρρυ, δημιουργώντας ουσιαστικά συνθήκες αθέμιτου ανταγωνισμού αφού τα κλειστού τύπου υποχρεώνονται να έχουν ως ελάχιστο το διπλάσιο τουλάχιστον προσωπικό, καίνε τρεις και τέσσερις φορές περισσότερα καύσιμα και το κόστος απόσβεσής τους είναι κατά πολύ υψηλότερο από τις «παντόφλες».\nΠηγή από ναυτιλιακή εταιρία έκανε λόγο για κατανάλωση πετρελαίου στη γραμμή Κέρκυρα – Ηγουμενίτσα – Κέρκυρα στα 2.800 λίτρα για ένα κλειστού τύπου πλοίο, την ώρα που ένα ανοικτού τύπου καταναλώνει μόλις 900 λίτρα. Αντιστοίχως, το μισθολόγιο διαμορφώνεται στα 67.000 ευρώ έναντι 39.000 ευρώ μηνιαίως και το κόστος της ασφάλειας επιβατών στα 150.000 ευρώ έναντι των 60.000 ευρώ.\nΈτσι, με τις νέες εξελίξεις, στη γραμμή απομένουν μόλις 7 πλοία. Συγκεκριμένα, τα κλειστού τύπου Αγ. Θεοδώρα, Παντοκράτορας και Νικόλαος, το αμφίδρομο Άνω Χώρα ΙΙ και οι παντόφλες Νηρέας, Ελένη και Αγία Ειρήνη. Μέσα σε λίγα χρόνια αποχώρησαν από τη γραμμή το Αγ. Σπυρίδωνας, το Αχαιός, οι παντόφλες «Νάντη» και «Άγιος Δημήτριος» με την κατάσταση να επιδεινώνεται το χειμώνα που τα πλοία διακόπτουν τις λειτουργίες τους μέχρι και δύο μήνες για τη συντήρησή τους.\nΟι δικές μου πληροφορίες λένε ότι το ΑΙΚΑΤΕΡΙΝΗ Π βρίσκεται στον Πειραιά για επισκευή.\nΕν μέσω χειμώνα. Και που η τουριστική κίνηση πέφτει. Άρα και τα έσοδα.\nΈλα μου όμως που το χειμώνα είναι τελείως απαραίτητα τέτοια πλοία; Και ειδικά μέρες σαν τη σημερινή που τα ανοικτού τύπου αδυνατούν να ενώσουν την Κέρκυρα με την Ηγουμενίτσα;\nΝα απορεί κανείς τι ακριβώς συμβαίνει με την ιστορία αυτή...


Μεγάλο ενδιαφέρον προκαλείται και απ’ όσα δήλωσε σε συνέντευξη που έσπευσε να παραχωρήσει ο μητροπολίτης κ. Σεραφείμ σε ραδιοφωνικό σταθμό της πόλης, την περασμένη Πέμπτη. Πέρα από την συναισθηματική φόρτιση που του προκάλεσε το ενδιαφέρον του κόσμου αλλά και του πολιτικού προσωπικού του νομού, ο μητροπολίτης αναφέρθηκε σε ορισμένα περιστατικά που έλαβαν χώρα στο Επισκοπείο. Τα οποία σαφώς και έχουν την δική τους ξεχωριστή σημασία.\nΌπως γνωστοποίησε, κάποιο από τα μέλη της μητροπολιτικής αδελφότητας, είχε λειτουργήσει σε κάποιο χωριό της Καστοριάς, όπου και κόλλησε τον κορωνοϊό από έναν εκ των συμμετεχόντων κατά την –κεκλεισμένων των θυρών– πραγματοποίηση της θείας λειτουργίας. Ο ίδιος, αν και εμπύρετος τουλάχιστον δύο ημερών, χωρίς κανένα αίσθημα ατομικής ευθύνης, κυκλοφορούσε εντός του Επισκοπείου, λαμβάνοντας μέρος σε όλες τις εκκλησιαστικές δραστηριότητες.\nΚαι αν αυτό φαντάζει ως χαρακτηριστικό παράδειγμα αντικοινωνικής συμπεριφοράς, δεν ξέρω πως θα μπορούσε να δικαιολογηθεί το γεγονός πως ο μητροπολίτης κ. Σεραφείμ αποκάλυψε στην ίδια συνέντευξή του, την πραγματοποίηση γευμάτων από τουλάχιστον δέκα μέλη της μητροπολιτικής αδελφότητας. Μπορεί εν μέσω πανδημίας ο οποιοσδήποτε πολίτης στην Ελλάδα να κάνει τραπεζώματα με την παρουσία ακόμη δέκα ατόμων; Όταν ισχύουν ειδικοί περιορισμοί στον κοινωνικό συγχρωτισμό;\nΚι αν κάποιοι συνεχίζουν να το κάνουν, όπου γίνεται γνωστό, θα πρέπει κανονικά να επιβάλλονται οι ανάλογες πειθαρχικές ποινές που προβλέπει η νομοθεσία. Είδες να συμβαίνει κάτι τέτοιο αγαπητή ΟΔΟΣ στην περίπτωση του μητροπολιτικού δείπνου; Απολύτως τίποτα, καμία πειθαρχική διαδικασία. Ως τώρα τουλάχιστον.\nΠοιος ξέρει πόσα ακόμα τέτοια πολυπληθή δείπνα έχουν επαναληφθεί στο παρελθόν και δεν έχουν γίνει γνωστά. Αποτελώντας ακόμη ένα παράδειγμα κοινωνικού διαχωρισμού πολιτών σε δύο κατηγορίες, με την μία σίγουρα να είναι περισσότερη ευνοημένη έναντι της άλλης που προτιμά να τηρεί με ευλάβεια τα υγειονομικά πρωτόκολλα και να μην συνωστίζονται για να δειπνήσουν.\nΕπιπλέον αρχίζει να γίνεται ακατανόητη η επιμονή του ίδιου του μητροπολίτη κ. Σεραφείμ, για το άνοιγμα των εκκλησιών κατά την διάρκεια των εορτών. Προτείνοντας μάλιστα και τον αριθμό των πιστών που πρέπει να βρίσκονται εντός των ναών, αμφισβητώντας ουσιαστικά όσα ανακοινώθηκαν από την κυβέρνηση για το συγκεκριμένο ζήτημα και όσα προέκυψαν μετά την συνάντηση του πρωθυπουργού κ. Κυριάκου Μητσοτάκη με τον αρχιεπίσκοπο κ. Ιερώνυμο.\nΕίναι απορίας άξιο, πώς ο μητροπολίτης Καστοριάς, προβαίνει σε τέτοιες επαναστατικές δηλώσεις, όταν ένα από τα πιο στενά άτομα του Επισκοπείου, απέκρυψε επί της ουσίας ορισμένες μέρες από την αδιαθεσία του λόγω κορωνοϊού; Εγγυάται κάποιος ότι δεν θα κυκλοφορεί ανάμεσα στους πιστούς άλλος εμπύρετος κληρικός ή και πιστός;\nΜε τέτοιες συμπεριφορές κληρικών, που τις κάνει μάλιστα γνωστές ο ίδιος ο μητροπολίτης, θεωρεί πως δεν κλονίζεται η εμπιστοσύνη των πιστών; Και ποιος διασφαλίζει στους πιστούς, πως κάποιος άλλος εκ των κληρικών της αδελφότητας της Καστοριάς, δεν θα κάνει το ίδιο;\nΠώς μπορεί, ακόμα και τώρα που νοσηλεύεται, να κάνει λόγο για πραγματοποίηση μυστηρίων όπως αυτού της θείας κοινωνίας; Ποιος εξασφαλίζει στους πιστούς, πως δεν θα υπάρξει παρόμοια περίπτωση κληρικού, που θα αποκρύψει την ασθένειά του και θα είναι εκείνος που θα τελεί το συγκεκριμένο μυστήριο;\nΑκόμα και να μην μεταδίδεται μέσω της κοινής χρήσης της λαβίδας της θείας κοινωνίας (όπως ο ίδιος πιστεύει κόντρα σε όσα επικαλείται η πλειοψηφία των επιστημόνων), τι τον κάνει να πιστεύει πως δεν θα μεταδοθεί μέσω του αέρα; Ειδικά όταν κατά το συγκεκριμένο μυστήριο, η απόσταση του πιστού από τον κληρικό είναι αρκετά μικρή, όταν μεταλαμβάνει. Εκτός και αν εφαρμόζουν το φαινόμενο της άπνοιας, χρησιμοποιώντας μη ενδεδειγμένες επιστημονικές πρακτικές. Και όλα αυτά εν μέσω πανδημίας, στα τέλη του 2020.\nΑπό την συγκεκριμένη υγειονομική περιπέτεια του μητροπολίτη κ. Σεραφείμ, έχουν προκύψει στους περισσότερους και ορισμένα επιπλέον ερωτήματα. Όπως για παράδειγμα, η επικοινωνία του ίδιου με τον υφυπουργό Άμυνας κ. Αλκιβιάδη Στεφανή, με τον τελευταίο να προτρέπει τον μητροπολίτη να επιλέξει το 424 ΓΣΝΕ για την νοσηλεία του.\nΜε ποια ακριβώς αρμοδιότητα έγινε η συγκεκριμένη πολιτική παρέμβαση; Γιατί δεν κάνουν το ίδιο με τους απλούς πολίτες που νοσούν έστω και με ήπια συμπτώματα;\nΜήπως θα ήταν καλό για την υστεροφημία του, ο μητροπολίτης Καστοριάς να εξηγούσε για ποιον λόγο δεν επέλεξε να νοσηλευτεί στο τοπικό νοσοκομείο χωρίς την παρουσία πνευμονολόγου, όπως έκαναν δεκάδες συμπολίτες του από την αρχή της εμφάνισης της πανδημίας. Δεν εμπιστεύεται το ιατρικό προσωπικό του Νοσοκομείου Καστοριάς; Ή είναι κάτι άλλο;\nΌπως και για το υπερβολικό ενδιαφέρον που έδειξαν πολιτικά πρόσωπα που εκπροσωπούν την Καστοριά ή εκλέγονταν μερικούς μήνες πριν στην Καστοριά. Όπως για παράδειγμα η «παντελονάτη» (σε αντίθεση με αυτούς που δεν φορούν παντελόνια) επικεφαλής του «άχρηστου» πρωθυπουργικού γραφείου στην Θεσσαλονίκη κ. Μαρία Αντωνίου. Η οποία παραμέλησε για λίγη ώρα τα καθήκοντά της και επισκέφθηκε στο νοσοκομείο που νοσηλεύεται ο μητροπολίτης και ρωτούσε να μάθει για την εξέλιξη της υγείας του τελευταίου.\nΌχι πως δεν έπραξε σωστά. Απεναντίας. Αλλά οι πολίτες στην Καστοριά που την εξέλεγαν επί χρόνια μέσω του βουλευτικού αξιώματος με το κόμμα της Νέας Δημοκρατίας, θα περίμεναν να έδειχνε παρόμοιο —αν όχι ίδιο— ενδιαφέρον για σημαντικά ζητήματα που αφορούν την πόλη της Καστοριάς και του νομού κατ’ επέκταση. Δεν ξέρω αν θα υπάρξει καλύτερη πολιτική συγκυρία στο μέλλον για να προωθηθούν προς επίλυση προβλήματα που ταλανίζουν την “αρχόντισσα” της Δυτικής Μακεδονίας.\nΕκτός και αν η ίδια και οι συνεργάτες της προσπαθούν να δώσουν λύσεις πλαγίως, υπογείως ή με όποιον άλλον τρόπο, βγάζοντας από το τέλμα την Καστοριά. Κάτι τέτοιο προς το παρόν δεν φαίνεται στον καστοριανό ορίζοντα, ούτε και υπάρχουν σημάδια που να αποδεικνύουν κάτι παρόμοιο.\nΑρκεί να θυμηθεί κανείς, πως μόλις τους περασμένους μήνες η κ. Μαρία Αντωνίου δεν συνόδευσε τον κ. Βορίδη στην Καστοριά για θέματα γουνοποιίας, αλλά στην Σιάτιστα, για να στηρίξουν μάλιστα συγκεκριμένη επιχείρηση με γερή επιχορήγηση, επειδή λόγω της πανδημίας αντιμετωπίζει έλλειψη ρευστότητας. Λες και οι επιχειρήσεις της Καστοριάς και γενικά οι Καστοριανοί, δεν αντιμετωπίζουν έλλειψη ρευστότητας από τον covid, αλλά μόνο όσο είναι φίλοι και γνωστοί της Νέας Δημοκρατίας στην Κοζάνη.\nΜπορεί ορισμένα να γίνονται εντέχνως και να αφήνονται στην τύχη τους, ώστε σε λίγα χρόνια αναλαμβάνοντας και πάλι τις τύχες της περιοχής (όπως για παράδειγμα από την θέση του δημάρχου) να εμφανιστούν στην τοπική κοινωνία σαν άλλοι "αρχοντοσωτήρες". Αδιαφορώντας για την χείριστη κατάσταση που διαμορφώνεται μέρα με την μέρα. Και όταν θα έρθουν αντιμέτωποι με τα τότε προβλήματα, θα κατηγορούν τους προηγούμενους κ.ο.κ.\nΣε τέτοιο κλίμα φάνηκε πως πραγματοποιήθηκε και η συνάντηση της κ. Μαρίας Αντωνίου με τον δήμαρχο Καστοριάς κ. Ιωάννη Κορεντσίδη και τον πρόεδρο ΔΕΥΑΚ κ. Πέτρο Τόσκο. Στα μάτια των περισσοτέρων τουλάχιστον. Και όχι άδικα, από την στιγμή που μέσω ενός λιτού δελτίο τύπου που εκδόθηκε από το γραφείο της κ. Αντωνίου δεν γινόταν αντιληπτό ποιο ήταν το αντικείμενο της συζήτησης πέρα από «χρόνια προβλήματα που απασχολούν την ΔΕΥΑΚ» αλλά και την... «βελτίωση της καθημερινότητας και του επιπέδου ζωής των πολιτών».\nΒλέπεις αγαπητή ΟΔΟΣ, οι φιλοδημοτικοί της «ώρας για δουλειά» αναλώνονται στον ανώνυμο και χυδαίο σχολιασμό, ακόμα και σε αθηνοκεντρικά μέσα ενημέρωσης, όπως αυτό του "Πρώτου Θέματος". Στοχεύοντας εσένα και τον υπογράφοντα.\nΓιατί αυτό που απασχολεί τους υπαλλήλους του Σκαπέρδειου Μεγάρου είναι η φίμωση όσων γράφονται σε σένα. Και κορεσμένοι από σύνδρομα καταδίωξής, πιστεύουν πως θα τα καταφέρουν. Και πραγματικά κρίμα τους.\nΜήπως είναι η Αμαλ...;;;\nΜπορει και η [....] Αμαλ. Ρωτησε στο δημαρχειο, ισως ξερουν.\nΣτο Σκαπερδειο ξέρουν μόνο από Ανάλ....\nΔεν ξέρω για Αμάλ πάντως οι τοπικοί προύχοντες και προεστοί είναι όλοι για Ανάλ.....\nΣε πρόσφατη δήλωση του ο επιχειρηματίας'ηγούμενος'της μονής Βατοπαιδίου Εφραίμ ανάφερε πώς ευχαριστεί τον θεό που τον έσωσε....!!!!!\nΥπόψιν ο εν λόγω νοσηλεύθηκε για δυο μήνες στο νοσοκομείο. Τέτοια αχαριστία και παράνοια αξίζουν ένα καλά ακονισμένο ξυράφι και μια παχυά σαπουνάδα......\nΈρρωσθε οι μη ακόλουθοι του Γιαχβέ\nΑγιασοφίτη είσαι ψεύτης για ακόμα μια φορά. Ευχαρίστησε τους γιατρούς, εξύψωσε την επιστήμη, δήλωσε πως αν δεν ήταν εμβολιασμένος δεν θα ζούσε και προέτρεψε τον κόσμο να εμβολιαστεί. Και ναι ευχαρίστησε και το Θεό και πολύ καλά έκανε. Αλλά το κόμπλεξ σου σε τυφλώνει και διαβάζεις μόνο ό,τι σε συμφέρει.\nΚαλά εγώ είμαι ότι αποφασίσεις πώς είμαι και δίκην διαφωνίας λέω ψέμματα. Μπορείς να μου απαντήσεις γιατί κατέφυγε σε κοσμικές παροχές και υπηρεσίες και δεν έμενε μπροστά από την αγία τράπεζα να προσεύχεται στον μαραγκό της Ναζαρέτ να τον κάνει καλά...;;!!!\nΈρρωσθε και οι ανώνυμοι βωμολόχοι\nΕγώ στην θέση του θα έκανα μια δοξολογία για τον γιατρό που τον έσωσε και όχι για τον θεό. Γιατί αν ήταν από τον θεό τώρα θα ήταν παρέα με τον Καστορίας.\n[....]με όλη τη σημασία της λέξεως... άιντε τώρα να δούμε πως θα απαλλαγεί ο τόπος από αυτούς...\nΓιατί κακά τα ψέματα...αν δοθεί και δεύτερη ευκαιρία... δεν θα μείνει όρθιο τίποτα....από την [....] που τους κατέχει...εν ολίγοις δείκτης [....] υποτονικός.


Τρεις ελληνικές συμπαραγωγές στο Φεστιβάλ κινηματογράφου του Τορόντο « music+ الموسيقى -\nΑυγ.14 by το κελάρι\nΤο Φεστιβάλ θα διεξαχθεί από τις 4 έως τις 14 Σεπτεμβρίου\nΣκηνή από την ταινία «Xenia» του Πάνου Χ. Κούτρα.\nΑπό τη Λετονία την παραγωγή έχει αναλάβει η Red Dot Media, από την Ελλάδα η Boo Productions των Ηρακλή Μαυροειδή και Άγγελου Βενέτη, με εντολοδόχο παραγωγό τη Βίκυ Μίχα και για τις δύο χώρες. Από την Ελλάδα, επίσης, συμμετέχει στην παραγωγή η 2/35, ενώ από τη Γερμανία συμμετέχει η εταιρεία Sutor Kolonko. Η ταινία χρηματοδοτήθηκε από το Ελληνικό Κέντρο Κινηματογράφου και τα Κέντρα Κινηματογράφου της Λετονίας και της Βόρειας Ρηνανίας – Βεστφαλίας, ενώ ήταν η πρώτη ταινία στην ιστορία της Λετονίας που έλαβε υποστήριξη από τον οργανισμό χρηματοδότησης συμπαραγωγών Eurimages. Από ελληνικής πλευράς, ο Γιώργος Μαυροψαρίδης υπογράφει το μοντάζ της ταινίας, ο Λέανδρος Ντούνης την ηχοληψία και τον σχεδιασμό ήχου. H ταινία συμμετέχει, επίσης, και στο διαγωνιστικό πρόγραμμα στο 62ο διεθνές Φεστιβάλ Κινηματογράφου του Σαν Σεμπαστιάν, που θα πραγματοποιηθεί από τις 19 έως τις 27 Σεπτεμβρίου.\n← Αυγουστιάτικη μουσικοχορευτική πανδαισία\nζωγραφίζοντας…..το κορίτσι στήν αυλόπορτα… →


Μεγάλες σταρ πριν και μετά: Πόσο διαφορετικές έδειχναν σε νεαρή ηλικία | dete\nHome›LIFESTYLE›Μεγάλες σταρ πριν και μετά: Πόσο διαφορετικές έδειχναν σε νεαρή ηλικία\nΜεγάλες σταρ πριν και μετά: Πόσο διαφορετικές έδειχναν σε νεαρή ηλικία\n28 Φεβ, 2018 - 16:03\nΌπως συμβαίνει με τα ρούχα, έτσι και στα φρύδια οι τάσεις της ομορφιάς έρχονται και παρέρχονται. Πέρα από τη μόδα όμως, μια απλή αλλαγή στο σχήμα των φρυδιών μπορεί να αλλάξει και ολόκληρο το σχήμα του προσώπου.\nΑπό τις πρώτες χρυσές εποχές του Χόλιγουντ, έχουμε δει πολλές σταρ με τα φρύδια τους να είναι από πολύ λεπτά, μέχρι πολύ πυκνά και «θαμνώδη».\nΤο 1920, οι Anna May Wong και Clara Bow έφεραν στη μόδα τα λεπτά, σχεδιασμένα φρύδια με μυτερές άκρες, μια τάση που υιοθέτησαν πολλές γυναίκες εκείνης της εποχής. Στις δεκαετίες ’30 και ’40, τα στενά φρύδια συνέχισαν να κυριαρχούν.\nΑλλά τελικά και χάρη σε σταρ όπως οι Joan Crawford, Marilyn Monroe και Elizabeth Taylor, τα πιο πυκνά και σκούρα φρύδια έγιναν περισσότερο δημοφιλή. Τα στυλ διακυμάνθηκαν στις δεκαετίες ’60 και ’70, όταν οι τραγουδίστριες Nina Simone και Diana Ross είχαν λεπτά και «ψηλά» φρύδια.\nΣτη δεκαετία του ’80, τα πυκνά φρύδια επανήλθαν στη μόδα και οι κύριες εκπρόσωποι αυτής της τάσης ήταν οι Brooke Shields, Whitney Houston και Madonna ώσπου την επόμενη δεκαετία οι Gwen Stefani και Drew Barrymore ίδρυσαν μια νέα, πρωτότυπη τάση.\nΣήμερα τα πυκνά φρύδια έχουν επιστρέψει και μάλιστα, σε αρμονία με το υπόλοιπο πρόσωπο, παρά ως τάση.\nΠαρακάτω σας παρουσιάζουμε τις σταρ με τις μεγαλύτερες αλλαγές:\nJennifer Lopez, 2008\nMegan Fox, 2004\nTagscelebritiesμακιγάζομορφιάπριν και μετάΠΡΟΣΩΠΟΣΤΑΡφρύδια


χειροποίητα αντικείμενα από πηλό - e+a ceramic studio χειροποίητα αντικείμενα από πηλό - e+a ceramic studio\nχρηστικα αντικειμενα τεχνης\nΟι EA ceramics χρησιμοποιούν τοπικά υλικά και εξαιρετικής ποιότητας γυαλιά και σμάλτα για την παραγωγή κεραμικών αντικειμένων. Κάθε κεραμικό είναι μοναδικά σχεδιασμένο ώστε να εξασφαλιστεί η χρηστικότητα και η αισθητική του\nΚανένα αντικείμενο δεν είναι πανομοιότυπο, διασφαλίζοντας έτσι τον μοναδικό χαρακτήρα του στην όψη και στην επαφή.\nΌλα τα προς πώληση αντικείμενα επιθεωρούνται και δοκιμάζονται προσεκτικά για να πιστοποιηθεί η ποιότητα και η λειτουργικότητά τους\nκανάτα κλασική / λευκή\nμπωλ με ποδι/μπλε\nΠροσφέρουμε ατομικά ή ομαδικά μαθήματα κεραμικής. Παρακαλώ επικοινωνήστε μέσω ηλεκτρονικού ταχυδρομείου μαζί μας για περισσότερες πληροφορίες ή ερωτήσεις.\nΠροσφέρουμε ατομικά ή ομαδικά μαθήματα κεραμικής. Παρακαλώ επικοινωνήστε μέσω ηλεκτρονικού ταχυδρομείου μαζί μας για περισσότερες πληροφορίες ή ερωτήσεις. Υλικά παρέχονται από εμάς σε εσάς ως τμήμα του μαθήματος, σε περίπτωση που δεν υπάρξει κάποιου άλλου είδους συνεννόηση\nΠροσφέρουμε πρακτικές ασκήσεις δύο μηνών με το πρόγραμμα ERASMUS+ .Η θεση ειναι διαθεσιμη για ατομα που ενδιαφερονται να εργαστουν με πηλο και να διαχειριστουν τα καθημερινα καθηκοντα του εργαστηριου οπως: πελατες,e-mail,κλπ . Προσφερουμε ομορφο χωρο εργασιας,ευελικτες ωρες,δυνατοτητα να εξασκηθειτε στην κεραμικη. Εμπειρια με πηλο και κατασκευη αντικειμενων με τροχο θα ειναι πλεονεκτημα.\nΛευκό για ολες τις περιστασεις\nAddress: Margarites Village, Rethimno, 74052, Crete, Greece\nCopyright by ea ceramic studio\nby Anonymous on FAT JUG\nGreat craftwork and design!


by elisavet 19/01/2022 20:25 19/01/2022 20:40 367\nΠρο των πυλών βρίσκεται νέα σφοδρή κακοκαιρία με κύρια χαρακτηριστικά το πολικό κρύο και τις χιονοπτώσεις σε όλη τη χώρα.\n«Ο επερχόμενος χιονιάς φαίνεται να δείχνει μια ιδιαίτερη προτίμηση στα αιγαιοπελαγίτικα νησιά από την Κυριακή, σύμφωνα και μετα σημερινά προγνωστικά στοιχεία, όπως σας είπα και τις προηγούμενες ημέρες! Πολλά χρόνια είχα να δω μια τέτοια χιονο-εξέλιξη από τα προγνωστικά μοντέλα, πραγματικά!!\nΘα την κρατήσω οπως και να’χει για αρχείο! Για να δούμε αν θα επιμείνουν και τα αυριανά προγνωστικά στοιχεία σ’ αυτήν την κατά τ’άλλα πολύ πιθανή εξέλιξη!», ανέφερε χαρακτηριστικά ο προγνώστης καιρού Σάκης Αρναούτογλου.\n21/05/2022 10:57 18\n18/05/2022 10:10 79\n16/05/2022 11:08 156\n13/05/2022 12:07 196


Αυτές είναι οι νέες ρυθμίσεις του νόμου περί αιγιαλού και παραλίας, που κατατέθηκε στη Βουλή|ΚΕΙΜΕΝΟ - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΞΕΝΟΔΟΧΕΙΑ > Αυτές είναι οι νέες ρυθμίσεις του νόμου περί αιγιαλού και παραλίας, που κατατέθηκε στη Βουλή|ΚΕΙΜΕΝΟ\nΤην Παρασκευή 5 Απριλίου κατατέθηκαν στη Βουλή, στο σχέδιο νόμου «I. Κύρωση της Συμφωνίας για την Ασιατική Τράπεζα Υποδομών και Επενδύσεων, II. Εναρμόνιση του Κώδικα Φ.Π.Α. με την Οδηγία (ΕΕ) 2016/1065, III. Ενσωμάτωση των σημείων 1, 2, 4 και 5 του άρθρου 2 και των άρθρων 4,6,7 και 8 της Οδηγίας 1164/2016, IV. Τροποποίηση του ν. 2971/2001 και άλλες διατάξεις.», οι τροποποιήσεις του ν. 2971/2001 περί αιγιαλού και παραλίας.\nΠρόκειται για ένα πολύ σημαντικό κείμενο, στο οποίο, στο πλαίσιο της κοινοβουλευτικής διαδικασίας, οι τουριστικοί φορείς, θα κληθούν να υποβάλλουν τις απόψεις τους.\nΤο σχέδιο νόμου κατατέθηκε, σύμφωνα με πληροφορίες, χωρίς να υπάρξει συνεννόηση με τους τουριστικούς φορείς, παρότι οι ρυθμίσεις αυτές είναι κομβικής σημασίας για τις επενδύσεις σε ξενοδοχεία και όχι μόνο.\nΛόγω του μεγάλου ενδιαφέροντος για το εν λόγω θέμα, δημοσιεύουμε αυτούσια τα σχετικά κείμενα.\nΗ εισηγητική έκθεση ΕΔΩ, και το σχέδιο νόμου, ΕΔΩ.\nΟ ισχύον νόμος που τροποποιείται, ΕΔΩ.\nΣτην εισηγητική έκθεση, το κείμενο που αφορά στις τροποποιήσεις, ξεκινά στη σελίδα 9, και στο σχέδιο νόμου, στη σελίδα 261.\nΌλα τα έγγραφα, που έχουν κατατεθεί στην Βουλή, εδώ.\nΓια “προδιαγεγραμμένο έγκλημα ξεπουλήματος του ελληνικού αιγιαλού και των παραλιών της χώρας” κάνει λόγο το ελληνικό γραφείο της διεθνούς οργάνωσης WWF, το οποίο καταγγέλει τις ρυθμίσεις για τον αιγιαλό που κατατέθηκαν στη Βουλή.\nΣε ανακοίνωση του WWF σημειώνεται: “Τρίτη φορά από το 2014 ερχόμαστε αντιμέτωποι με ένα, όπως φαίνεται, προδιαγεγραμμένο έγκλημα ξεπουλήματος του ελληνικού αιγιαλού και των πανέμορφων παραλιών της χώρας μας.\nΟι απορρυθμιστικές ρυθμίσεις για τον αιγιαλό κατατέθηκαν στη Βουλή στις 5 Απριλίου, κρυμμένες σε ένα νομοσχέδιο που αφορά κύρωση σύμβασης για την Ασιατική Τράπεζα.\nΜέσα από αυτές τις ρυθμίσεις, το Υπουργείο Οικονομικών με ευθύνη της υφυπουργού Κατερίνας Παπανάτσιου, ανοίγει διάπλατα την πόρτα στη μαζική νομιμοποίηση παρανομιών, τόσο στην παραλία, όσο και μέσα στη θάλασσα.\nΣτο πλαίσιο αυτό, το WWF Ελλάς απευθύνει ανοιχτή έκκληση προς όλους τους πολίτες για συνυπογραφή επίσημης διαμαρτυρίας ( https://support.wwf.gr/action/save_coasts ).\nΑπαιτούμε από την κυβέρνηση να αποσύρει άμεσα το σκανδαλώδες αυτό νομοσχέδιο που επιτρέπει την καταπάτηση και καταστροφή των ελληνικών ακτών και παραλιών.\nΟι υπογραφές που θα συγκεντρωθούν, θα παραδοθούν σε μια εβδομάδα από το WWF προς τον Έλληνα Πρωθυπουργό, ως μαζική διαμαρτυρία”.\nΗ οργάνωση υποστηρίζει ότι “μέσα από το συγκεκριμένο νομοσχέδιο το υπουργείο προσπαθεί να περάσει προς ψήφιση:\n– Την αθρόα τακτοποίηση δημόσιων και ιδιωτικών αυθαίρετων επεμβάσεων διαφόρων κατηγοριών στην παράκτια ζώνη.\nΜερικές κατηγορίες τέτοιων αυθαιρέτων επεμβάσεων αφορούν εγκαταστάσεις που εξυπηρετούν ναυταθλητικούς, επιστημονικούς, ανάπλασης, βιομηχανικούς, εξορυκτικούς, συγκοινωνιακούς, λιμενικούς, ναυπηγοεπισκευαστικούς, ενεργειακούς, αλιευτικούς και υδατοκαλλιεργητικούς σκοπούς (άρθ. 34, παρ. 1.α).\n– Ανοίγει η πόρτα για συνεχείς τακτοποιήσεις, καθώς για πρώτη φορά τα υπό νομιμοποίηση αυθαίρετα δεν θα περιορίζονται στη γνωστή “κόκκινη γραμμή” της 28ης Ιουλίου 2011 (τότε ψηφίστηκε ο πρώτος νόμος για τα αυθαίρετα).\nΗ διάταξη αυτή προβλέπει πως με απόφαση του Υπουργού Οικονομικών θα μπορούν να τακτοποιούνται οποιασδήποτε ημερομηνίας αυθαίρετα που αφορούν “έργα εθνικής άμυνας και ασφάλειας, έργα εθνικής σημασίας, και έργα υποδομής δικτύων κοινής ωφέλειας” (άρθ. 34, παρ. 1.β).\n– Ανοίγει ένα νέο κεφάλαιο για παραχωρήσεις ακτών και οχθών ποταμών για έρευνες εξόρυξης πετρελαίου και φυσικού αερίου.\n– Αρνείται πεισματικά, κατά πάγια πολιτική παράδοση, να αντιμετωπίσει την παράκτια ζώνη ως κρίσιμη φυσική υποδομή για προστασία ανθρώπων και φύσης και προστασία από την κλιματική αλλαγή.\n– Περιορίζει την πρόσβαση του κοινού στον παράκτιο και παρόχθιο χώρο”.\nΗ υπεύθυνη πολιτικής του WWF Ελλάς, Θεοδότα Νάντσου δήλωσε:“Το WWF Ελλάς μένοντας σταθερό στις απόψεις του για την προστασία του αιγιαλού υπενθυμίζει στη σημερινή κυβέρνηση θέσεις με τις οποίες μόλις πριν πέντε χρόνια συμφωνούσε από τη θέση της αντιπολίτευσης.\nΣήμερα επεξεργάζεται ένα αντίστοιχα επικίνδυνο νομοσχέδιο.\nΠριν πέντε χρόνια, 15.000 πολίτες στάθηκαν ασπίδα προστασίας των θαλασσών και ακτών μας και κατάφεραν την απόσυρση ενός αντίστοιχου νομοσχεδίου της τότε κυβέρνησης.\nΤο ίδιο μπορούμε να καταφέρουμε και τώρα.\nΗ προστασία των ελληνικών ακτών είναι μια μάχη που πρέπει να δώσουμε και θα τη δώσουμε όσες φορές χρειαστεί”\nTagged αιγιαλός βουλή Ελλάδα θάλασσα ΚΕΙΜΕΝΟ νόμος ΞΕΝΟΔΟΧΕΙΑ ΠΑΡΑΛΙΑ ρυθμίσεις Τουρισμός\nPost Office Travel Money: Στους πιο οικονομικούς προορισμούς Κέρκυρα, Κρήτη, Χαλκιδική, για τους Βρετανούς\n1 σχόλιο στο “Αυτές είναι οι νέες ρυθμίσεις του νόμου περί αιγιαλού και παραλίας, που κατατέθηκε στη Βουλή|ΚΕΙΜΕΝΟ”\nΠαράθεμα: Αυτές είναι οι νέες ρυθμίσεις του νόμου περί αιγιαλού και παραλίας, που κατατέθηκε στη Βουλή|ΚΕΙΜΕΝΟ – Tourism News


Wwf: Ποια ζώα απειλούνται με εξαφάνιση στην Ελλάδα - Viannitika.gr\nΤην ίδια ώρα είναι σημαντικό οι πολίτες είτε στη θάλασσα είτε στη στεριά να μην πλησιάσουν μετωπικά και πολύ κοντά το όποιο ζώο. «Δεν κινούμαστε με μηχανοκίνητα σε παραλίες, υγρότοπους, μονοπάτια και αμμοθίνες – θυμόμαστε ότι σύμφωνα με τη νομοθεσία, απαγορεύεται η κίνηση μηχανοκίνητων οχημάτων «εκτός οδικού δικτύου σε οικολογικά ευαίσθητες εκτάσεις, όπως, ενδεικτικά, μόνιμες ή εποχικές λίμνες και τέλματα και οι ακτές τους, ο αιγιαλός, οι αμμοθίνες, ποτάμια, ρέματα και ρυάκια, δάση, λιβάδια, βοσκότοποι». Σεβόμαστε τα όρια ταχύτητας, τόσο στη στεριά, όσο και στη θάλασσα. Πάντα ενημερωνόμαστε για την παρουσία άγριας πανίδας και τις ανάλογες συστάσεις από τις σχετικές πινακίδες ή από το προσωπικό των αρμόδιων φορέων που βρίσκονται στην περιοχή».\nΕπίσης, είναι σημαντικό να μην ταΐζει κανείς τα άγρια ζώα. «Υπάρχει αρκετή τροφή στη φύση. Το τάισμα, εκτός από τις βλαβερές επιπτώσεις μιας πιθανώς ακατάλληλης τροφής, προκαλεί εξοικείωση των άγριων ζώων με τους ανθρώπους, με απρόβλεπτες και, συνήθως, αρνητικές συνέπειες, όπως: αυξημένα ατυχήματα σε δρόμους, προσέγγιση άγριων ζώων σε οικισμούς, όταν το ζώο αυτό αναζητήσει τροφή από άλλον επισκέπτη, κ.λπ. Αν ένα ζώο μας φανεί «πεινασμένο» ή «ταλαιπωρημένο», ενημερώνουμε το δασαρχείο ή τον τοπικό φορέα διαχείρισης. Δεν πετάμε στη φύση ούτε υπολείμματα τροφής και, βέβαια, ποτέ συσκευασίες. Τα υπολείμματα τροφής θα πρέπει να συσκευάζονται και να μπαίνουν σε κάδους, ή, ιδανικά, σε κάδους κομποστοποίησης. Οι συσκευασίες (π.χ. μπουκάλια, κουτάκια αναψυκτικών, σακούλες) μπορεί να γίνουν θανάσιμη παγίδα για ένα ζώο και ρυπαίνουν το χερσαίο και θαλάσσιο περιβάλλον».


Web design blog » Οδηγός HTML » Τα στοιχεία σε ένα έγγραφο HTML\nΤα περισσότερα στοιχεία μαρκάρουν πλαίσια του εγγράφου για συγκεκριμένο σκοπό ή μορφοποίηση. Το παραπάνω παράδειγμα ετικέτας (<όνομα_οδηγίας>) μαρκάρει απλά την αρχή ενός τέτοιου πλαισίου. Το τέλος ενός πλαισίου πραγματοποιείτε με την ετικέτα τερματισμού </όνομα_οδηγίας>. Παρατηρήστε ότι πριν από το όνομα της ετικέτας τερματισμού υπάρχει το σύμβολο /. Οι ετικέτες τερματισμού πάντα χαρακτηρίζονται από το σύμβολο /.\nΓια παράδειγμα δείτε τον κώδικα που ακολουθεί.\nΗ επικεφαλίδα αυτή είναι επιπέδου 2 και αρχίζει με την ετικέτα
 ενώ τερματίζεται με την ετικέτα
.\nΜερικά στοιχεία μπορεί να είναι καινά, αυτό σημαίνει πως δεν επηρεάζουν κάποιο πλαίσιο στο έγγραφο. Αυτά τα στοιχεία δεν έχουν κάποια ετικέτα τερματισμού. Ένα τέτοιο παράδειγμα είναι το tag
 το οποίο σχεδιάζει μια οριζόντια γραμμή κατά μήκος της σελίδας. Αυτό το στοιχείο θα πρέπει απλά να γραφτεί ως
 χωρίς να βάλουμε το tag τερματισμού\n
Επικεφαλίδα για λάθος ετικέτα
\n
Επικεφαλίδα για σωστή ετικέτα
\nΤα ονόματα στις ετικέτες δεν είναι ευαίσθητα σε ότι αφορά τα πεζά και τα κεφαλαία γράμματα. Άρα για παράδειγμα η ετικέτα που δημιουργεί την οριζόντια γραμμή σε ένα έγγραφο μπορείτε να γραφτεί
,
,
 ή
\nΤα στοιχεία μπορούν να έχουν ιδιότητες\nΠολλά από τα tag της HTML μπορούν να έχουν ιδιότητες που περνούν παραμέτρους στον περιηγητή διαδικτύου για το πως να διαχειριστεί το tag. Για παράδειγμα, λάβετε υπ’ όψιν το στοιχείο A, το οποίο μαρκάρει μια περιοχή κειμένου σαν την αρχή ενός συνδέσμου προς κάποιο υπερκείμενο. Αυτό το στοιχείο μπορεί να δεχτεί ορισμένες ιδιότητες. Μία από αυτές είναι η href, η οποία ορίζει τη θέση του συνδεδεμένου υπερκειμένου. Για να ορίσετε αυτή την ιδιότητα μέσα στο στοιχείο A θα πρέπει να γράψετε τα ακόλουθα :\nΌπως βλέπετε στον παραπάνω κώδικα στην ιδιότητα href έχει ανατεθεί η τιμή http://www.somepage.com/somepage.html και επίσης επειδή το tag a δεν είναι καινό έχει και ετικέτα τερματισμού (). Να σημειώσω εδώ πως η ετικέτα τέλους δεν παίρνει ποτέ ιδιότητες. Οι ιδιότητες σε μια ετικέτα πάντα γράφονται στην ετικέτα έναρξης.\n← Εισαγωγή στην HTML\nΗ δομή ενός εγγράφου HTML →


Ramada Hotel Colchester, Ξενοδοχείο England. Περιορισμένη προσφορά !\nΔείτε τις τιμές Ramada Hotel - Περιγραφή Το ξενοδοχείο βρίσκεταιΔιαβάστε τη συνέχεια\nστα βορειο-ανατολικά της πόλης (Colchester, ), μονάχα 11 λεπτά με αυτοκίνητο από το κέντρο της.Αυτό το ξενοδοχείο είναι κάτι παραπάνω από ένα Οικονομικό ξενοδοχείο τριών αστέρων . Σας προτείνονται μεγάλος αριθμός ανέσεων, όπως Εστιατόριο, Room Service, Bar, Εφημερίδες, Δωμάτια με αντικαπνιστική πολιτική, Πλυντήριο , Τηλεόραση.Για όσους θα μεταβούν στο αεροδρόμιο, το Southend βρίσκεται στα 42 χιλιόμετρα από το ξενοδοχείο, 85 λεπτά περίπου με το αυτοκίνητο.\nΤο ξενοδοχείο βρίσκεται στα βορειο-δυτικά της πόλης (Colchester, Bergholt Road), μονάχα 5 λεπτά με αυτοκίνητο 4,2 km -


Με το δεξί οι κορασίδες στο “final 6” - ΓΣ ΕΣΠΕΡΙΔΕΣ ΚΑΛΛΙΘΕΑΣ\nHome ΚΟΡΑΣΙΔΕΣ Με το δεξί οι κορασίδες στο “final 6”\nΜε το δεξί οι κορασίδες στο “final 6”\nLazaros 3.4.11 ΚΟΡΑΣΙΔΕΣ,\nΣε εύκολη υπόθεση μετέτρεψε η ομάδα κορασίδων την αναμέτρηση με το Π. Φάληρο στην πρεμιέρα του αντίστοιχου "final 6"της ΕΣΚΑΝΑ που ξεκίνησε το Σάββατο . Το τελικό 59-35 ήρθε μάλλον άνετα και τα κορίτσια χωρίς να απειληθούν έδειξαν ότι έχουν ακόμη μεγαλύτερες δυνατότητες .\nΕΣΠΕΡΙΔΕΣ –Π. ΦΑΛΗΡΟ 59-35\nΔεκάλεπτα : 12-8, 32-15, 48-30, 59-35\nΔιαιτητές : Καρότσης , Λαμπίρης\nΕΣΠΕΡΙΔΕΣ (Νασούφης): Καπάνταη , Μαντά 2, Τριανταφύλλου 6, Ρούτση 6, Μάλαμα , Σταυροπούλου 2, Οικονομάκη Ζ. 13, Οικονομάκη Κ. 8, Παπαϊωάννου 2, Κόλλια 18, Κουτούζου 2\nΠ. ΦΑΛΗΡΟ (Αράπης): Μαυροκεφάλου 3, Πρωτοψάλτη 3, Γεωργίου 6, Καρδαμπίκη 2, Αλαγιάννη , Κουρκουλιώτη , Ηλιάδη 12, Λοϊζίδη , Τσιρλιγκάνη 2, Παπαρίδου , Χρονοπούλου , Θεοδώρου 7


Ας κρατάμε (τουλάχιστον) τα προσχήματα\nΕίχα πει στον εαυτό μου ότι δεν θα σχολίαζα τα γεγονότα της Αγίας Παρασκευής και της Κυψέλης. Στην δεύτερη περίπτωση υπάρχει και μαρτυρία κατοίκου που δεν είχε καμία σχέση με τους συγκεντρωμένους και ξυλοκοπήθηκε αφού βγήκε από το σπίτι του. Αποφάσισα να μην σχολιάσω ούτε τα γεγονότα στο πλαίσιο των εγκαινίων της πλατείας Ομονοίας. Ο δήμαρχος Αθηνών κ. Μπακογιάννης άλλωστε σχολίασε «Κάναμε λάθος. Κάναμε ένα πολύ μεγάλο λάθος γιατί δεν προβλέψαμε ότι όταν ανοίγει η νέα Ομόνοια, όταν περνάνε χιλιάδες Αθηναίοι κάθε μέρα είναι λογικό να μαζευτεί αυθόρμητα πολύς κόσμος». Δεν προέβλεψαν δηλαδή ό,τι στα εγκαίνια της νέας αναδιαμορφωμένης πλατείας μετά από τόσα χρόνια, παρουσία και του ίδιου του Δημάρχου, θα μαζευτεί κόσμος που ήταν τόσο καιρό σε καραντίνα (!). Εντάξει, δεν χρειάζεται κάτι άλλο. Ο δήμαρχος ζήτησε συγγνώμη, αυτή τη φορά δεν ενεπλάκησαν τα ΜΑΤ. Όλα καλά.\nΜετά και από τα χθεσινά γεγονότα στην Άνω Πόλη της Θεσσαλονίκης όμως πραγματικά οφείλουμε να σχολιάσουμε αυτό το μοτίβο που παρακολουθούμε και να αναρωτηθούμε για κάποια πράγματα.\nΗ παρέμβαση της αστυνομίας επιλεκτικά με ποιο κριτήριο γίνεται;\nΣε καμία περίπτωση δεν έκανε καλά ο κόσμος αν συνωστίστηκε ανεύθυνα (κάτι που δεν μπορώ να εξάγω από τα ρεπορτάζ) στην Κυψέλη και την Άνω Πόλη. (Για την Αγία Παρασκευή γνωρίζω και από μαρτυρίες γνωστών μου ότι ο κόσμος δεν τηρούσε τις απαιτούμενες αποστάσεις για να μην μιλήσω για μάσκες). Η αστυνομία καλά έκανε και παρενέβει με συστάσεις. Τώρα για το αν είναι καλή πρακτική να εμπλέκονται τα ΜΑΤ ας το κρίνει ο αναγνώστης ανάλογα με την διακριτική του ευχέρεια. Να σημειωθεί εδώ ότι σύμφωνα με την εκδοχή της αστυνομίας, τα ΜΑΤ ενεπλάκησαν αφού δεν ανταποκρίθηκαν οι πολίτες στις πρώτες προφορικές συστάσεις. Ωστόσο, σύμφωνα με τον κ.Μπακογιάννη η αστυνομία έκανε συστάσεις από τα μεγάφωνα και στην περίπτωση της Ομόνοιας. Ο κόσμος δεν διαλύθηκε όμως όπως βλέπουμε από τα βίντεο. Γιατί δεν ήρθαν οι "μονάδες αποκατάστασης της τάξης" τότε όπως έγινε στις άλλες περιπτώσεις;\nΣε ποιες περιπτώσεις δηλαδή γίνεται χρήση κρατικής βίας και σε ποιες όχι; Πότε παρεμβαίνουν τα ΜΑΤ και πότε τα κανάλια εγείρουν την προσοχή και στηλιτεύουν τους ανεύθυνους που για μια μπύρα θα τινάξουν στον αέρα τις σκληρές προσπάθειες της κοινωνίας να περιορίσει την διασπορά του νέου ιού;\nΔυστυχώς, το μοτίβο των γεγονότων δημιουργεί στον παρατηρητή ερωτηματικά σχετικά με το ποια είναι τα κριτήρια, ώστε να επέμβει η αστυνομία. Δρα βάσει κεντρικών εντολών; Διασπορά γίνεται στην Αγία Παρασκευή και όχι στην Ομόνοια; Γιατί ο κ. Χαρδαλιάς αναφέρθηκε με τόσο διαφορετικό ύφος στην Αγία Παρασκευή και την Ομόνοια;\nΤο σημαντικό όμως είναι να εξάγουμε κάποια συμπεράσματα από όλα αυτά και να επεκτείνουμε και περαιτέρω τον συλλογισμό μας.\nΕίναι ανεπίτρεπτο να δικαιολογείται υπέρμετρη κρατική καταστολή με πρόσχημα τα πρωτοφανή γεγονότα που βιώνουμε. Όλοι οι δημοκρατικοί πολίτες οφείλουν να τηρούν πλήρη επαγρύπνηση απέναντι στην κρατική αυθαιρεσία αλλά και να την ελέγχουν, ειδικά τώρα, ακόμη πιο στενά. Είναι πολύ εύκολο ακριβώς όπως η μνημονιακή βαρβαρότητα έγινε πλέον κανονικότητα και μη αμφισβητήσιμη πραγματικότητα από το μεγαλύτερο μέρος του κοινωνικού φάσματος έτσι και τα έκτακτα μέτρα που λαμβάνονται να διατηρηθούν και στο μέλλον.\nΕδώ δεν μιλάμε μόνο για τα θέματα της αστυνομίας αλλά κάνουμε γενίκευση στη σκληρή εργασιακή, φορολογική και εν γένει οικονομική πραγματικότητα που θα αναγκαστεί να αντιμετωπίσει ο κόσμος και δη οι πιο αδύναμες κοινωνικές ομάδες επαύριον της πανδημίας.\nΤα μεγέθη της ύφεσης που προβλέπονται από μεγάλους οργανισμούς ακόμα και για ισχυρές οικονομίες είναι τρομακτικά και πρωτοφανή. Ενδεικτικά για την Ελλάδα, το ΔΝΤ κάνει λόγο για ύφεση 10% και ανεργία 22.2%. Εξίσου δυσμενείς προβλέψεις κάνει και η Παγκόσμια Τράπεζα.\nΟι προβλέψεις είναι πολύ άσχημες και για τους εργαζομένους αν κρίνουμε από τα προβλεπόμενα νούμερα της ανεργίας για την ΕΕ. Εν μέσω όλων αυτών, είναι εξοργιστικό ότι η Γερμανία θα λάβει το 52% της κρατικής βοήθειας από την ΕΕ δεδομένου ότι αυτό το ποσοστό είναι και διπλάσιο από την συνεισφορά της Γερμανίας στο ΑΕΠ της Ευρωζώνης (!). Επίσης, όπως διαβάζουμε "Από την έναρξη της κρίσης η γερμανική κυβέρνηση έχει μεταξύ άλλων χρηματοδοτήσει με 3 δισ. ευρώ την Adidas, με 1,8 δισ. ευρώ τον ταξιδιωτικό κολοσσό TUΙ, με 0,5 δισ. ευρώ την αεροπορική εταιρεία χαμηλού κόστους Condor, ενώ βρίσκεται σε διαπραγματεύσεις για τη χορήγηση πακέτου διάσωσης 9 δισ. ευρώ στη Lufthansa. Τέτοια πακέτα στρεβλώνουν τον ανταγωνισμό καθώς προσφέρουν στις εταιρείες αυτές όπως και σε πολλές άλλες της Γερμανίας πλεονέκτημα έναντι των Ευρωπαίων ανταγωνιστών τους, όταν η δραστηριότητα στον κλάδο τους ξανατεθεί σε κίνηση."\nΌταν ο κόσμος αρχίζει να νιώθει πραγματικά το σοκ στην οικονομική του καθημερινότητα κάποιοι τότε θα του κουνάνε το δάχτυλο και θα του εξηγούν πως λόγω των πρωτοφανών γεγονότων το να υποφέρουμε είναι αναπόφευκτο. Όμως, τα "παυσίπονα" δεν μοιράζονται από κοινού στην Ευρώπη των λαών. Η βοήθεια δεν φτάνει παντού. Οι αποφάσεις των οργάνων της εν τέλει ποιον ευνοούν;\nΔεδομένων αυτών, θα επαναλάβω πως τώρα πιο πολύ από ποτέ οι πολίτες, ο απλός κόσμος, οφείλουν να επιδείξουν κοινωνική ενσυναίσθηση και πολιτική επαγρύπνηση. Διότι εάν δεν αντισταθούν και αμφισβητήσουν την νέα κανονικότητα που θα τους παρουσιαστεί ως αναπόφευκτη, θα υποφέρουν πολύ περισσότερο και για πολύ περισσότερο απ'όσο διήρκησε αυτό το πρώτο κύμα της πανδημίας. Εάν ωστόσο υποχωρήσουν και δεν προτάξουν τα συμφέροντά τους όπως προκύπτουν, όχι από απληστία ή κάποια κομμουνιστική φαντασίωση, αλλά από στοιχειώδες αίσθημα κοινωνικής δικαιοσύνης, εργασιακής αξιοπρέπειας και προστασίας του λεγόμενου κράτους πρόνοιας, τότε θα είναι συνυπεύθυνοι για τις μελανές μέρες που θα ακολουθήσουν.\nΥΓ: Με την ολοκλήρωση της ανάγνωσης του άρθρου καλώ τον αναγνώστη να προβληματιστεί και ως προς τις πολλαπλές ερμηνείες του τίτλου που επιλέχθηκε.


Ο συναγερμός InfiSENSIS έχει σχεδιασθεί από την INFITHEON Technologies - μια καινοτόμο εταιρεία στον χώρο των προηγμένων συστημάτων ασφαλείας.\nΤο σύστημα χρησιμοποιεί τεχνολογία υποήχων (infrasonic) για να ανιχνεύει το υποηχητικά κύματα στον χώρο, που δημιουργούνται με την μετακίνηση του αέρα όταν ανοίγει ή παραβιάζεται μία πόρτα ή ένα παράθυρο.\nΤο σύστημα ενεργοποιείται κάθε φορά που κάποιος θα προσπαθήσει να παραβιάσει την χώρο σας από οποιοδήποτε άνοιγμα π.χ. παράθυρο, πόρτα ή άλλο σημείο εισόδου.\nΑπαραίτητη προϋπόθεση είναι ότι οι πόρτες πρέπει να είναι κλειδωμένες και τα παράθυρα ή τα λοιπά ανοίγματα κατάλληλα ασφαλισμένα. Για να εισβάλλει λοιπόν κάποιος θα πρέπει να ασκήσει έντονη προσπάθεια την οποία το σύστημά μας είναι σχεδιασμένο να ανιχνεύει.\nΤο infiSENSIS αποτελείται από μία μόνο συσκευή (κυριολεκτικά, έναν υπολογιστή μέσα σε ένα άσπρο πλαστικό κουτί) και δεν χρειάζεται καμία ειδική εγκατάσταση. Είναι πάρα πολύ εύκολο να εγκαταστήσετε και να λειτουργήσετε το infiSENSIS. Το μόνο που πρέπει να κάνετε είναι να τροφοδοτήσετε το σύστημα και να το θέσετε σε λειτουργία. To infiSENSIS σας κρατά πάντα ενημερωμένους οπτικά (με την χρήση LED και oθόνης), αλλά και ακουστικά (μέσω μίας ισχυρής ενσωματωμένης σειρήνας).


Έλενα Ακρίτα: Η αποστομωτική απάντηση στον Παύλο Χαϊκάλη για το αρσενικό παλαιάς κοπής που είπε\nby Δημήτρης Μπιτολάς 09/02/2021 12:55 09/02/2021 12:55 1281\nΈλενα Ακρίτα: Ο γνωστός ηθοποιός φιλοξενήθηκε στην τηλεόραση του «Open Beyond» και την εκπομπή «Έλα Χαμογέλα». Ο ίδιος το έκανε για να μιλήσει στην εκπομπή της Σίσσυ Χρηστίδου. Μεταξύ άλλων, ο ίδιος ζήτησε δημόσια συγγνώμη από την ηθοποιό Ηλιάνα Αραβή. Ο λόγος που προέβη στη συγκεκριμένη κίνηση, ο Παύλος Χαϊκάλης, ήταν επειδή η Ελληνίδα ηθοποιός τον κατήγγειλε για σεξουαλική παρενόχληση. Μάλιστα, το συγκεκριμένο περιστατικό, βάσει των λεγομένων της ηθοποιού, έλαβε χώρα όταν ήταν φοιτήτρια υποκριτικής.\nΠαύλος Χαϊκάλης: Η δήλωσή του στο «Έλα χαμογέλα» που έγινε αντικείμενο συζήτησης\n«Είμαι όμως και αρσενικό παλιάς κοπής οπότε, όταν μια γυναίκα μου λέει το όχι, εγώ επιμένω. Δεν τα παρατάω εύκολα. Μιλούσαμε στο τηλέφωνο», ανέφερε χαρακτηριστικά ο Έλληνας ηθοποιός, Παύλος Χαϊκάλης στον αέρα της εκπομπής «’Έλα Χαμογέλα»\nΗ Έλενα ακρίτα δεν άφησε να πέσει κάτω, η δήλωση του Παύλου Χαϊκάλη\nΗ φράση που χρησιμοποίησε ο Παύλος Χαϊκάλης δεν έπεσε στα ψηλά. Αντίθεα, σχολιάστηκε έντονα στα μέσα κοινωνικής δικτύωσης. Ανάμεσα σε αυτούς που τοποθετήθηκαν δημόσια για τη δήλωση του Έλληνα ηθοποιού ήταν και η Έλενα Ακριτά. Η γνωστή δημοσιογράφος μέσα από ένα post της στο Facebook έγραψε: «Άντρας παλιάς ντροπής», απευθυνόμενη προς τον γνωστό ηθοποιό.\nΈλενα Ακρίτα: Η ανάρτησή της στο Facebook για τον Παύλο Χαϊκάλη\n19/05/2022 22:09 45\n07/05/2022 22:50 07/05/2022 22:52 266\n07/05/2022 19:49 07/05/2022 19:51 443\nΔΗΜΟΣΙΟΓΡΑΦΟΣΕΛΕΝΑ ΑΚΡΙΤΑΗΘΟΠΟΙΟΣΗΛΙΑΝΑ ΑΡΑΒΗΠΑΥΛΟΣ ΧΑΙΚΑΛΗΣ


Μεγάλο κενό στο εισόδημα των σταφυλοπαραγωγών - KavalaWebNews.gr\nΜεγάλο κενό στο εισόδημα των σταφυλοπαραγωγών\nΧάθηκε σχεδόν το 50% της παραγωγής, πολλοί επαγγελματίες και αγρότες είναι σε αδιέξοδο\nΜεγάλο κενό στο εισόδημα των σταφυλοπαραγωγών, αλλά και των επαγγελμάτων που συνδέονται με τον συγκεκριμένο κλάδο, άφησε η φετινή χρονιά, η οποία ήταν μια από τις χειρότερες των τελευταίων ετών, καθώς σύμφωνα με τις εκτιμήσεις χάθηκε σχεδόν το 50% της παραγωγής!\n«Αυτή η χρονιά αφήνει σε όλους μια πικρή γεύση και θα έλεγα παράλληλα ότι ήταν πολύ επώδυνη. Εμπορικά δεν ήταν καλή στην αρχή της, αλλά και μετά οι έντονες βροχοπτώσεις του Σεπτεμβρίου είχαν σαν αποτέλεσμα να αποτελειώσουν το μισό και παραπάνω της παραγωγής που έμεινε αδιάθετο», τόνισε με δηλώσεις του στον «Ενήμερο» για το θέμα ο πρόεδρος του ΓΕΩΤΕΕ Ανατολικής Μακεδονίας, Ζαφείρης Μυστακίδης.\n«Πολλοί επαγγελματίες, όπως και οι αγρότες είναι σε αδιέξοδο..»\n«Δυστυχώς, αφήνει ένα μεγάλο κενό στο εισόδημα του αγροτικού κόσμου, αφήνει ένα κενό και μια μεγάλη τρύπα σε όλα τα επαγγέλματα που συνδέονται με τα σταφύλια κι ένα μεγάλο πρόβλημα για το πως θα καλλιεργήσουν οι άνθρωποι αυτοί για τη νέα χρονιά, οι εργασίες για την οποία θα αρχίσουν σε ένα δίμηνο. Φυσικά όλοι οι αγρότες που έχουν δανειστεί θα δυσκολευτούν να μαζέψουν τα χρήματα για να τα δώσουν σε όσους τους έκαναν πίστωση και θα αναγκαστούν μέσα σε δυο μήνες να ξεκινήσουν νέα έξοδα, που θα πρέπει να τους ξαναπιστώσουν. Πολλοί επαγγελματίες, όπως και οι αγρότες είναι σε αδιέξοδο», συμπλήρωσε σχετικά για το θέμα ο πρόεδρος του ΓΕΩΤΕΕ ΑΜ.\nΑποσπασματικές και τυχοδιωκτικές οι προσπάθειες για αναδιάρθρωση ποικιλιών σταφυλιών\nΟ κ. Μυστακίδης ρωτήθηκε και για το αν είναι απαραίτητη η αναδιάρθρωση των ποικιλιών των σταφυλιών και απάντησε: «Είναι μια διαδικασία που πρέπει να είναι σε εξέλιξη συνεχώς, καθώς, δυστυχώς, γίνονται αποσπασματικές και τυχοδιωκτικές θα έλεγα προσπάθειες. Μακάρι να έχουν αίσιο τέλος οι νέες ποικιλίες. Είναι ένα ζήτημα που όλοι οι φορείς πρέπει να δουν με σοβαρότητα, κυρίως οι εξαγωγείς, οι οποίοι χωρίς να ξέρουν πολλά πράγματα, προτείνουν κάποιες ποικιλίες. Πρέπει να γίνει αναδιάρθρωση ποικιλιών, αλλά σε σωστές βάσεις. Όχι με ένα βήμα εμπρός και δυο πίσω. Αυτό δεν είναι αναδιάρθρωση, αλλά ένα πισωγύρισμα που δεν λύνει το πρόβλημα, αλλά το μεγαλώνει».\nΚαλή παραγωγή και εμπορική τιμή για την επιτραπέζια ελιά τύπου Χαλκιδικής στην Δ.Ε. Ορφανού του δήμου Παγγαίου\nΣτη διάρκεια των δηλώσεών του ο κ. Μυστακίδης ρωτήθηκε και για την πορεία της ελαιοπαραγωγής και απάντησε αρχικά: «Στην επιτραπέζια ελιά, τύπου Χαλκιδικής στην Δ.Ε. Ορφανού του Δήμου Παγγαίου, υπήρχε καλή παραγωγή και η εμπορική τιμή που πήραν οι παραγωγοί ήταν πολύ καλή. Δεν άφησαν βέβαια πολλές ελιές για λάδι, λόγω της πολύ καλής τιμής. Το παραγώμενο λάδι είναι εξαιρετικής ποιότητας, δεν είχαν κάποια προβλήματα από δακοπροσβολές ή οτιδήποτε άλλο που θα ανέβαζε την οξύτητα ενδεχομένως. Από εκεί και πέρα έχουμε περάσει στο φθινόπωρο, συνεχίζεται η συγκομιδή σε όσες ελιές που τις άφησε ο κόσμος για λάδι και η διαδικασία είναι προς τα τελειώματα. Όσον αφορά τα δέντρα γίνονται κάποιοι ψεκασμοί για την καταπολέμηση μιας σοβαρής ασθένειας της ελιάς του κυκλοκωνείου. Έχουμε είναι αλήθεια μια μεγαλύτερη πίεση με αυτή την ασθένεια φέτος γιατί οι συνθήκες είναι ευνοϊκές, καθώς έχουμε υγρασία και πολλές βροχές, οπότε οι παραγωγοί μας προσπαθούν να έχουν καλυμμένα με φυτοπροστατευτικά προϊόντα τα δέντρα, προκειμένου να μην έχουν προβλήματα την άνοιξη, να μην πέφτουν τα φύλλα, καθώς η συγκεκριμένη ασθένεια προκαλεί φυλλόπτωση».\nΔεν αναφέρθηκαν ιδιαίτερα προβλήματα στη Θάσο\n«Για τις άλλες ποικιλίες, εκτός του τύπου Χαλκιδικής, σε άλλες περιοχές εκτός της Δ.Ε. Ορφανού, δεν υπήρχε ικανοποιητική παραγωγή είναι αλήθεια. Άρα και η καλή εμπορική τιμή δεν μπόρεσε να αντισταθμίσει τις απώλειες του αγροτικού εισοδήματος, παρά το γεγονός ότι ήταν καλή η χρονιά. Δεν είναι υπερβολικές οι παραγώμενες ποσότητες εκεί. Όσον αφορά τη Θάσο, απ’ όσο γνωρίζω δεν είχαμε φέτος έντονα προβλήματα με δάκο, σε αντίθεση με πέρυσι που ήταν μια χρονιά έντονης δακοπροσβολής που σήμαινε ότι είχαμε έντονη καρπόπτωση και το παραγώμενο λάδι ήταν υψηλής οξύτητας, δηλαδή κακής ποιότητας. Φέτος δεν είχαμε κάποιες ενοχλήσεις από το νησί της Θάσου κι αυτό είναι καλό», συμπλήρωσε σχετικά ο κ. Μυστακίδης.\n«Το νερό χρειάζεται σε κανονικές ποσότητες. Τις υπερβολικές ποσότητες δεν προλαβαίνει να τις απορροφήσει το έδαφος, με αποτέλεσμα να χάνεται…»\nΤέλος, ερωτηθείς για το πόσο χρήσιμο είναι το νερό που πέφτει και θα πέσει τις επόμενες ημέρες στην Π.Ε. Καβάλας, ο πρόεδρος του ΓΕΩΤΕΕ ΑΜ, απάντησε: «Το νερό χρειάζεται σε κανονικές ποσότητες. Τις υπερβολικές ποσότητες δεν προλαβαίνει να τις απορροφήσει το έδαφος, με αποτέλεσμα να χάνεται στα ρέματα και να καταλήγει μετά στη θάλασσα, άρα δεν αξιοποιείται. Το θέμα είναι ότι πραγματικά τα τελευταία χρόνια έχουμε μεγάλες ποσότητες βροχής σε πολύ λίγη ώρα. Μέχρι τώρα έχει πέσει καλή ποσότητα νερού στον υδροφόρο ορίζοντα, αλλά αυτό δεν σημαίνει ότι θα έχουμε μια χρονιά χωρίς προβλήματα».


Πάρκο Ανδρέας Λεντάκης - Πρόδρομος Εμφιετζόγλου\nΠάρκο Ανδρέας Λεντάκης\n20 Απριλίου, 2021 16 Ιουλίου, 2021\nΟ Πρωθυπουργός ανακοίνωσε την 3η Απριλίου τη δημιουργία ενός «πάρκου» στις εγκαταστάσεις των Ελληνικών Αμυντικών Συστημάτων (πρώην ΠΥΡΚΑΛ), όπου θα στεγαστούν 9 υπουργεία και άλλες δημόσιες υπηρεσίες. Το έργο προϋπολογίσθηκε στα 250 εκ. ευρώ, η κατασκευή τους μέσω ΣΔΙΤ και η εγκατάσταση των υπουργείων στα νέα ή ανακαινισθέντα κτίρια θα διενεργηθεί το 2025. Πρότεινε δε να ονομασθεί «Πάρκο Ανδρέας Λεντάκης».\nΗ προσεκτική εξέταση του έργου δημιουργεί σημαντικούς προβληματισμούς:\nΕίναι κατάλληλη η περιοχή και ο χώρος για τη δημιουργία Κέντρου Διοίκησης ή μήπως έπρεπε να επιλεγεί άλλη περιοχή;\nΈχει γίνει συγκοινωνιακή μελέτη για να εξεταστεί το θέμα της πρόσβασης στο εν λόγω Κέντρο Διοίκησης χωρίς κυκλοφοριακή συμφόρηση, ιδίως τις ώρες αιχμής;\nΈχουν εξεταστεί η μεταφορά των εν λειτουργία εγκαταστάσεων στο Λαύριο, χωρίς δυσμενείς επιπτώσεις στην παραγωγή;\nΕίναι η κατασκευή του ως έργο ΣΔΙΤ η καλύτερη επιλογή ή θα έπρεπε να διεξαχθεί αρχιτεκτονικός και σε συνέχεια διεθνής μειοδοτικός διαγωνισμός;\nΕίναι η ονομασία «Ανδρέας Λεντάκης» η βέλτιστη ή θα έπρεπε να ληφθεί υπόψη ο δημιουργός του βιομηχανικού συγκροτήματος και τα ιστορικά γεγονότα που συνέβησαν εκεί;\nΘα ήταν προτιμότερο να επιλεγεί περιοχή ελεύθερη, εκτός του πυκνοκατοικημένου ιστού της πόλης. Τον Ιανουάριο του 1991 είχα προτείνει σε συνέντευξή μου στο Βήμα ότι θα έπρεπε να δημιουργηθεί ένα σύγχρονο διοικητικό κέντρο στον χώρο του αεροδρομίου Ελληνικού, όπου η γη ανήκει στο Δημόσιο, ώστε να μεταφερθούν εκεί όλες οι κυβερνητικές και δημόσιες υπηρεσίες. Έτσι και η διοίκηση θα αναβαθμιζόταν σε νέο περιβάλλον και η πόλη των Αθηνών θα μπορούσε επιτέλους να «αναπνεύσει». Και βέβαια δεν θα απαιτείτο ολόκληρη η έκταση του πρώην αεροδρομίου. Αρκούσε το ένα τρίτο, και τα δύο τρίτα θα μπορούσαν να χρησιμοποιηθούν για τη δημιουργία μιας νέας μοναδικής «πόλης», κατόπιν διεθνούς αρχιτεκτονικού διαγωνισμού.\nΟ χώρος του «πάρκου» βρίσκεται σε μια μικροαστική περιοχή, πυκνά δομημένη. Στην πλήρη λειτουργία του «πάρκου», θα εργάζονται καθημερινά 15.000-20.000 άτομα. Πώς θα γίνει ομαλά η διακίνηση των ανθρώπων; Η οδική πρόσβαση μέσω λεωφόρου Βουλιαγμένης και η επιστροφή διά της οδού Ηλιουπόλεως είναι ήδη κορεσμένες. Πώς θα δεχθούν τον πρόσθετο φόρτο αυτοκινήτων; Η στάση του μετρό της Δάφνης απέχει περί τα 550 μέτρα από τη σημερινή είσοδο. Ασφαλώς θα συμβάλει, αλλά βέβαια δεν αρκεί. Θα πρότεινα μια έκταση, στην περιοχή Εθνικής και Αττικής οδού, με επέκταση του μετρό στην καρδιά του νέου μητροπολιτικού διοικητικού κέντρου.\nΣήμερα στο συγκρότημα της ΠΥΡΚΑΛ λειτουργούν μονάδες παραγωγής πυρομαχικών. Πώς θα μεταφερθούν στο Λαύριο; Πόσος χρόνος απαιτείται για την αποσύνδεση, μεταφορά, απεγκατάσταση του εξοπλισμού και την κατασκευή των απαραίτητων κατασκευών και μηχανολογικών έργων; Και ποια η συνολική δαπάνη και από πού και πώς θα αντληθούν τα απαραίτητα ποσά;\nΣήμερα το συγκρότημα υπολειτουργεί με προσωπικό 150-200 άτομα. Λειτουργεί μόνο το τμήμα παραγωγής φυσιγγίων. Το τμήμα οβίδων μεγάλου διαμετρήματος, έως 155 χιλ., έχει διακόψει τις λειτουργίες του ελλείψει πρώτων υλών, κεφαλαίου κίνησης: Λυπάται κανείς αντικρίζοντας αυτή τη θλιβερή κατάσταση. Απαιτείται σοβαρή μελέτη για να αποφασισθεί ποια μηχανήματα πρέπει να μεταφερθούν στο Λαύριο, ποια είναι ασύμφορα και είναι προτιμότερη η αγορά νέων, και βέβαια η μελέτη της νέας εγκατάστασης.\nΗ αναγέννηση των ΕΑΣ στο Λαύριο, η πλήρης αξιοποίηση του υφιστάμενου δυναμικού τους, αλλά και η ανάπτυξη νέων τομέων αμυντικών συστημάτων νέας τεχνολογίας, σε συνδυασμό με ερευνητικό τμήμα, θα δώσουν δουλειά πέραν του υπάρχοντος έμπειρου προσωπικού και σε ταλαντούχους Έλληνες επιστήμονες και τεχνικούς. Τα νέα πλέον ΕΑΣ θα είναι πρωτοπόρα και ανταγωνιστικά, θα καλύπτουν πλήρως όλες τις ανάγκες των Ενόπλων Δυνάμεών μας, αλλά και θα εξάγουν τα προϊόντα τους στις διεθνείς αγορές. Άρα η αναδιοργάνωση, ανάπτυξη και απρόσκοπτη λειτουργία του συγκροτήματος θα πρέπει να είναι άμεση προτεραιότητα για την κυβέρνηση.\nΚαι γιατί το έργο να κατασκευασθεί με ΣΔΙΤ; Μάθαμε πια να νομίζουμε ότι η μέθοδος αυτή είναι –ιδιαίτερα στην Ελλάδα– η λύση «διά πάσαν νόσον»! Είναι όμως η καλύτερη, οικονομικότερη ή ταχύτερη;\nΚατ’ αρχάς, ποιες εταιρείες μπορούν να συμμετέχουν σε έναν τέτοιο διαγωνισμό; Μόνο εταιρείες με σημαντικά κεφάλαια, χρηματοδότηση από τράπεζες, ήτοι στην Ελλάδα οι γνωστές εταιρείες του καρτέλ +1. Άρα οι 4-5 ίδιες εταιρείες θα δηλώσουν συμμετοχή, οι μελέτες τους θα συνδέονται με το οικονομικό αποτέλεσμα, οι προσφορές θα είναι υψηλές και ο χρόνος έναρξης εργασιών άγνωστος. Παράδειγμα το έργο «Καλαμάτα – Πύλος – Μεθώνη», που διακηρύχθηκε στις 29 Μαΐου 2019 και μέχρι σήμερα, ύστερα από περίπου δύο χρόνια, δεν έχει ανακηρυχθεί ανάδοχος.\nΕίναι δε προφανές ότι προετοιμάζεται καρτέλ νούμερο 2. Αποκλείεται η συμμετοχή άλλων εταιρειών και οι τράπεζες χρηματοδοτούν όποιους θέλουν. Γι’ αυτά και άλλα πολλά οι ξένες εταιρείες απέχουν.\nΤώρα, ως προς το προβλεπόμενο χρονοδιάγραμμα λειτουργίας του συγκροτήματος το 2025, αυτό είναι τελείως ανέφικτο.\nΠρότεινε ο Πρωθυπουργός να ονομασθεί το «πάρκο» «Πάρκο Ανδρέας Λεντάκης». Δεν υποτιμώ την προσφορά του Λεντάκη, γι’ αυτό άλλωστε ο Δήμος Δάφνης έχει μετονομάσει τη συνορεύουσα με το συγκρότημα των ΕΑΣ οδό, σε οδό Ανδρέα Λεντάκη.\nΜήπως όμως λησμονούμε τον δημιουργό του Βιομηχανικού Συγκροτήματος, τον Πρόδρομο Μποδοσάκη – Αθανασιάδη, τον μοναδικό αυτό δημιουργό και υπέροχο Έλληνα που έδωσε τα πάντα για την πατρίδα; Ξεχνάμε ότι ο Μποδοσάκης, προβλέποντας τον πόλεμο του ’40, είχε φροντίσει να υπάρχουν σημαντικά αποθέματα πυρομαχικών; Τα φύλαγε για την πατρίδα, δεν τα πούλησε στους Ισπανούς που τα ζητούσαν με πολύ καλή τιμή. Χωρίς αυτά τα αποθέματα του Μποδοσάκη, ο πόλεμος θα είχε τελειώσει με νίκη των Ιταλών, καθώς τα αποθέματα του κράτους έφθαναν μόνο για έναν μήνα.\nΑλλά σε αυτόν τον χώρο έδρασε και ένας άλλος ήρωας, ο Έλληνας Γεώργιος Ιβάνωφ, πολωνικής καταγωγής. Εκεί ο Ιβάνωφ, μαζί με άλλους πατριώτες, οργάνωσε το μεγαλύτερο σαμποτάζ του Β΄ Παγκοσμίου Πολέμου. Το συγκρότημα το είχαν επιτάξει οι Γερμανοί και το είχαν μετατρέψει σε μονάδα επισκευής αεροπλάνων. Με δολιοφθορά στους κινητήρες της Λουφτβάφε προκάλεσε την πτώση 400-450 αεροσκαφών στη Βόρεια Αφρική και άλλαξε τον ρου του πολέμου.\nΑν τελικά το «πάρκο» πρέπει να εγκατασταθεί εκεί, θα ήταν τουλάχιστον πρέπον να ονομασθεί «Μποδοσάκειον – Ιβανόφειον». Ελάχιστο αντίδωρο «μνήμης και τιμής».\nΑπεστάλη στη Βουλή των Ελλήνων στις 20/4/2021\nΔημοσιεύθηκε στην εφημερίδα Εστία στις 23/4/2021


Villa Romana e Antiquarium: Ξενοδοχεία σε κοντινή απόσταση\nVilla Romana e Antiquarium: Μάθετε περισσότερα\nVilla Romana e Antiquarium - Τοποθεσία\nMinori - Εδώ βρίσκεται το ακόλουθο σημείο ενδιαφέροντος: Villa Romana e Antiquarium. Μπορείτε εύκολα να περάσετε την ημέρα σας βλέποντας τα αξιοθέατα και εξερευνώντας όλα όσα έχει να σας προσφέρει αυτή η περιοχή. Αν ψάχνετε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Παραλία Αμάλφι και Αρχαιολογικό Πάρκο της Πομπηίας;\nVilla Romana e Antiquarium: Μέρη διαμονής σε κοντινή απόσταση\nΔιαθέτουμε 254 ξενοδοχεία, για να διαλέξετε, σε απόσταση έως 1,5 χλμ. από: Villa Romana e Antiquarium. Σας συνιστούμε τις ακόλουθες επιλογές που είναι δημοφιλείς με τους επισκέπτες μας:\nVilla Romana e Antiquarium - Τι μπορείτε να δείτε και να κάνετε στη γύρω περιοχή\nVilla Romana e Antiquarium: Τι μπορείτε να δείτε στη γύρω περιοχή\nVilla Romana e Antiquarium: Τι μπορείτε να κάνετε στη γύρω περιοχή\nVilla Romana e Antiquarium - Πώς να έρθετε